qundao/data-zh-poetry huggingface dataset:
浪淘沙
作者：杨慎
朝代：明

灵鹊噪重檐。几度虚占。锦江春水隔鹣鹣。怕见雕梁双燕子，常下珠帘。离恨恼江淹。彩笔慵拈。碧云离合暮山尖。伴我归心和别梦，只有银蟾。去燕又来鸿。节序匆匆。秋声半夜搅梧桐。惊起南窗千里梦，满地西风。欹枕听寒蛩。离思无穷。归期又误菊花丛。遥想玉人肠断处，屈遍春葱。鸦晚又鸡晨。最恼离人。添花补柳为谁春。飞鹊镜中妆态减，窗锁朱尘。璧月几回新。惯照眉颦。青山隐隐水粼粼。万水千山经岁别，远似星津。归思满琴心。幽恨难禁。月儿楼下海棠阴。想见纤纤弦上手，羽咽高沈。青鸟寄归音。一字千金。离鸾别凤谩沈吟。花发月圆须寄取，好在春深。
浪淘沙·其一
作者：杨慎
朝代：明

灵鹊噪重檐。几度虚占。锦江春水隔鹣鹣。怕见雕梁双燕子，常下珠帘。离恨恼江淹。彩笔慵拈。碧云离合暮山尖。伴我归心和别梦，只有银蟾。
浪淘沙·其三
作者：杨慎
朝代：明

鸦晚又鸡晨。最恼离人。添花补柳为谁春。飞鹊镜中妆态减，窗锁朱尘。璧月几回新。惯照眉颦。青山隐隐水粼粼。万水千山经岁别，远似星津。
浪淘沙·其二
作者：杨慎
朝代：明

去燕又来鸿。节序匆匆。秋声半夜搅梧桐。惊起南窗千里梦，满地西风。欹枕听寒蛩。离思无穷。归期又误菊花丛。遥想玉人肠断处，屈遍春葱。
浪淘沙·其四
作者：杨慎
朝代：明

归思满琴心。幽恨难禁。月儿楼下海棠阴。想见纤纤弦上手，羽咽高沈。青鸟寄归音。一字千金。离鸾别凤谩沈吟。花发月圆须寄取，好在春深。
浪淘沙·富顺县罗汉洞诸公相送
作者：杨慎
朝代：明

良会阻天涯。水渺云赊。归途喜见腊梅花。又醉当时罗汉洞，一曲琵琶。浮客似浮槎。到处为家。鲁峰高兴更南沙。有约肯来无宿诺，细酌流霞。
浪淘沙·芝山以其慧中所提团扇赠行，侑以蜀锦一幅，词以寄谢
作者：杨慎
朝代：明

李愿本诗仙。列屋争妍。肯分团扇翠帷边。想见清香凝燕寝，秋水明蠲。丝繂系兰船。回首江天。浣花春水腻鱼笺。何以报之青玉案，锦字遥传。
浪穹县
作者：杨慎
朝代：明

凫雁唼喋菱荇光，翡翠摇裔兰苕芳。古寺双林带烟郭，平湖十里通春航。远梦似钿经此地，游子恍疑归故乡。桃园仇池到处有，萍浮梗泛悲苍茫。
浮桥
作者：杨慎
朝代：明

千尺长虹卧锦波，悬撞度索笑䍧牁。玉环金锁随开阖，木客鲛人杂啸歌。漫道鼋鼍梁碧海，虚传乌鹊架银河。堪怜来往惊鸿影，步步尘香榇袜罗。
浮桥
作者：杨慎
朝代：明
体裁：七言律诗

千尺长虹卧锦波，悬撞度索笑牂牁。玉环金锁随开阖，木客鲛人杂啸歌。漫道鼋鼍梁碧海，虚传乌鹊架银河。堪怜来往惊鸿影，步步尘香榇袜罗。
海估行
作者：杨慎
朝代：明

海估帆乘锦浪飞，绡宫夜取万珠玑。翻身惊起蛟龙睡，血污清泠竟不归。偃月堂空罢舞尘，靖安坊冷怨佳人。芙蓉莲子随他去，不及当年石季伦。
海估行·其一
作者：杨慎
朝代：明

海估帆乘锦浪飞，绡宫夜取万珠玑。翻身惊起蛟龙睡，血污清泠竟不归。
海估行（二首）
作者：杨慎
朝代：明

偃月堂空罢舞尘，靖安坊冷怨佳人。芙蓉莲子随他去，不及当年石季伦。
海估行（二首）
作者：杨慎
朝代：明

海估帆乘锦浪飞，绡宫夜取万珠玑。翻身惊起蛟龙睡，血污清冷竟不归。
海源寺
作者：杨慎
朝代：明

海眼藏双树，峰头压百寻。灵钧游未远，不见石为林。
海篺
作者：杨慎
朝代：明

芳洲隐蘋末，葑埒寄芦中。上下随春水，东西逐夜风。浮家还泛宅，断梗复飘蓬。感物伤羁思，生涯愧海翁。
海风行
作者：杨慎
朝代：明

苍山峡束沧江口，天梁中贯晴雷吼。中有不断之长风，冲波动林沙石走。只尺颠崖迥不分，征马长嘶客低首。我行其野岁仲春，春寒野阴云物屯。病骨淩兢坐自踬，欲去未到先愁人。山灵相假若有神，纤萝不动停飙尘。鸟鸟声乐旅颜破，仆夫笑语庞眉伸。翻思往昔兰台直，披襟曾奋雌雄笔。金门玉堂远别来，景差唐勒长相忆。飘蓬落羽向南荒，憔悴荣华宁有常。不学回风悲屈子，江边愁结芰荷裳。
涉江采芙蓉
作者：杨慎
朝代：明

沉沉秋江水，灼灼芙蓉花。叶叶凌清霜，枝枝明朝霞。娟娟东邻子，采采惜芳华。昔时赠同心，今日悲天涯。欲寄苦无因，向风长叹嗟。
涪江泛舟
作者：杨慎
朝代：明

明月沉清露，秋风起白云。兰挠乘溜急，木叶下江闻。爽籁金悬奏，遥峰翠积氛。碧潭留雁影，锦汭散虹文。旅望随天豁，幽阿与岁分。登临知自好，寂寞共谁云。
清净寺
作者：杨慎
朝代：明

净域无尘杂，风花落渐多。空门元不闭，屐齿未曾过。
清宵有清光
作者：杨慎
朝代：明

清宵有清光，虚堂更窈窕。月户自娟娟，风枝何袅袅。楼迥寒更迟，堞近飞乌绕。露气闰层帘，星光涵碧沼。美人阻风期，幽怀寄天表。琼想去翼长，宝刻来音杳。索居能无言，岁月成遐邈。
清平乐
作者：杨慎
朝代：明

君王未起。玉漏穿花底。永巷脱簪妆黛洗。衣湿露华如水。六宫鸾凤鸳鸯。九重罗绮笙簧。但愿君恩似日，从教妾鬓如霜。倾城艳质。本自神仙匹。二八承恩初选入。身是三千第一。月明花落黄昏。人间天上销魂。且共题诗团扇，笑他买赋长门。
清平乐
作者：杨慎
朝代：明

扁舟解缆。春满江南岸。灯火街头月正半。客里年华又换。倚遍阑干影斜。行人回首天涯。沙市桥南草色，章台寺里梅花。
清平乐
作者：杨慎
朝代：明

梧桐蟋蟀。偏助秋萧索。粉壁红高灯烬落。月在阑干斜角。千金一刻心期。楚云湘梦来时。不见桃花人面，空吟桃叶新词。
清平乐
作者：杨慎
朝代：明

灯红酒绿。山掩围屏曲。何处萧萧风动竹。好梦惊回难续。月华冷浸霜华。寒林惊起寒鸦。道是天明尚早，小窗横影花花。金炉尘满。绣被熏香懒。此恨破除须酒盏。争奈愁深酒浅。多时弦断瑶琴。空余孤凤悲吟。谩道鸾胶能续，续来不是前音。
清平乐
作者：杨慎
朝代：明

芙蓉秋水。一阵西风起。木落波澄如镜里。楼合参差相倚。粉痕零乱红芳。阑干点缀清霜。掩却团团月扇，平湖昨夜新凉。
清平乐·其一
作者：杨慎
朝代：明

君王未起。玉漏穿花底。永巷脱簪妆黛洗。衣湿露华如水。六宫鸾凤鸳鸯。九重罗绮笙簧。但愿君恩似日，从教妾鬓如霜。
清平乐·其一
作者：杨慎
朝代：明

灯红酒绿。山掩围屏曲。何处萧萧风动竹。好梦惊回难续。月华冷浸霜华。寒林惊起寒鸦。道是天明尚早，小窗横影花花。
清平乐·其二
作者：杨慎
朝代：明
体裁：词

倾城艳质。本自神仙匹。二八承恩初选入。身是三千第一。月明花落黄昏。人间天上消魂。且共题诗团扇，笑他买赋长门。
清平乐·其二
作者：杨慎
朝代：明

倾城艳质。本自神仙匹。二八承恩初选入。身是三千第一。月明花落黄昏。人间天上销魂。且共题诗团扇，笑他买赋长门。
清平乐·其二
作者：杨慎
朝代：明

金炉尘满。绣被熏香懒。此恨破除须酒盏。争奈愁深酒浅。多时弦断瑶琴。空余孤凤悲吟。谩道鸾胶能续，续来不是前音。
清平乐·廿一史弹词第五段说南北朝开场词
作者：杨慎
朝代：明

闲行闲坐。不必争人我。百岁光阴弹指过。成得甚么功果。昨日羯鼓催花。今朝疏柳啼鸦。王谢堂前燕子，不知飞入谁家。
清源楼观涨
作者：杨慎
朝代：明

潢潦飞櫩外，洪波古堞前。山收玄豹雨，江展白虹天。牛马迷昏谷，鱼龙失故渊。樵人归太晚，隔浦认炊烟。云色含山色，涛声撼树声。枯槎何处下，怒浪几时平。退鹢昏相失，飞乌晚对鸣。如何誇海若，犹自诧庄生。
清源楼观涨·其一
作者：杨慎
朝代：明

潢潦飞櫩外，洪波古堞前。山收玄豹雨，江展白虹天。牛马迷昏谷，鱼龙失故渊。樵人归太晚，隔浦认炊烟。
清源楼观涨·其二
作者：杨慎
朝代：明

云色含山色，涛声撼树声。枯槎何处下，怒浪几时平。退鹢昏相失，飞乌晚对鸣。如何誇海若，犹自诧庄生。
渔家傲
作者：杨慎
朝代：明

千里有家归未得。可怜长作滇南客。愁见陌头杨柳色。伤远别。多年故国曾攀折。望断乡山音信绝。那堪烽火连三月。夜夜相思头欲白。心似结。五更梦破闻啼鴂。
渔家傲
作者：杨慎
朝代：明

水日闲亭谁与共。吸残寒露冰壶冻。倒影云峰潭影空。湘箔动。荼蘼架底清香送。篆缕熏残衣雾重。黄梅润透红绡缝。枕上醒回池上梦。开雪洞。瑶琴一曲江南弄。水晶帘外炎歒永。纱厨斗帐神仙洞。酪粉蔗浆分碧瓮。琼斝奉。玲珑弦上传啰唝。歌罢酒阑行雨送。银盆沐水煎金凤。懒髻䰒松云乱拥。凉意动。暗惊团扇生秋梦。
渔家傲 其一 夏日晓起
作者：杨慎
朝代：明

鸡唱未圆天已旭。伯劳杜宇声相续。残月笼花风袅竹。眠未足。千金难买临明宿。叶上露华纷缀玉。青松雨后如膏沐。思爽神清来往独。幽径躅。休教踏破苔钱绿。
渔家傲 其一 滇南月节
作者：杨慎
朝代：明

正月滇南春色早。山茶树树齐开了。艳李夭桃都压倒。妆点好。园林处处红云岛。彩架秋千骑巷笊。冰丝宝料星毬小。误马随车天欲晓。灯月皎。碧鸡三唱星回卯。
渔家傲 其七 滇南月节
作者：杨慎
朝代：明

七月滇南秋已透。碧鸡金马山新瘦。摆渡村西南坝口。船放溜。松花水发黄昏后。七夕人家衣襮绣。巧云新月佳期又。院院烧灯如白昼。风弄袖。刺桐花底仙裙皱。
渔家傲 其三 滇南月节
作者：杨慎
朝代：明

三月滇南游赏竞。牡丹芍药晨妆亲。太华华亭芳草径。花饾饤。罗天锦地歌声应。陌上柳昏花未瞑。青楼十里灯相映。絮妥尘香风已定。沈醉醒。提壶又唤明朝兴。
渔家傲 其九 滇南月节
作者：杨慎
朝代：明

九月滇南篱菊秀。银霜玉露香盈手。百种千名殊未有。摇落后。橙黄菊绿为三友。摘得金英来泛酒。西山爽气当窗牖。鬓插茱萸歌献寿。君醉否。水晶宫里过重九。
渔家傲 其二 寄李中溪仁夫
作者：杨慎
朝代：明

春色已随银树去。点苍千里行云暮。四颗明珠行复聚。歌舞处。鹤桥便是秋娘渡。青镜红颜容易去。老年芳景须珍护。服食求仙多错误。君记取。九州大错休教铸。
渔家傲 其二 滇南月节
作者：杨慎
朝代：明

二月滇南春嬿婉。美人来去春江煖。碧玉泉头无近远。香径软。游丝摇拽杨花转。沽酒宝钗银钏满。寻芳争占新亭馆。枣下艳词歌纂纂。春日短。温柔乡里归来晚。
渔家傲 其五 滇南月节
作者：杨慎
朝代：明

五月滇南烟景别。清凉国里无烦热。双鹤桥边人卖雪。冰碗啜。调梅点蜜和琼屑。十里湖光晴泛蝶。江鱼海菜鸾刀切。船尾浪花风卷叶。凉意惬。游仙梦绕蓬莱阙。
渔家傲 其八 滇南月节
作者：杨慎
朝代：明

八月滇南秋可爱。红芳碧树花仍在。园圃全无摇落态。春莫赛。玫瑰彩缕金针繲。屈指中秋餐沆瀣。遥岑远目天澄派。七宝合成银世界。添爽快。凉砧敲月胜竿籁。
渔家傲 其六 滇南月节
作者：杨慎
朝代：明

六月滇南波漾渚。水云乡里无烦暑。东寺云生西寺雨。奇峰吐。水椿断处余霞补。松炬荧荧宵作午。星回令节传今古。玉伞鸡㙡初荐俎。荷芰浦。兰舟桂楫喧箫鼓。
渔家傲 其十 滇南月节
作者：杨慎
朝代：明

十月滇南栖煖屋。明窗巧钉迎东旭。速鲁麻香春瓮熟。歌一曲。酥花乳线浮杯绿。蜀锦吴绫熏夜馥。洞房窈窕悬灯宿。扫雪烹茶人似玉。风动竹。霜天晓角肌生粟。
渔家傲 其十一 滇南月节
作者：杨慎
朝代：明

十一月滇南云幕野。漕溪寺里梅开也。绿萼黄须香趁马。携翠斝。墙头沽酒桥头泻。江上明蟾初冻夜。渔蓑句好真堪画。青女素娥纷欲下。银霰洒。玉鳞皴遍鸳鸯瓦。
渔家傲 其十二 滇南月节
作者：杨慎
朝代：明

十二月滇南娱岁晏。家家玉饵雕盘荐。安息生香朱火焰。槟榔串。红潮醉颊樱桃绽。苔翠氍毹开夜宴。百夷枕粲文衾烂。醉写宜春情兴懒。妆阁畔。屠苏已识春风面。
渔家傲 其四 滇南月节
作者：杨慎
朝代：明

四月滇南春迤逦。盈盈楼上新梳洗。八节常如三月里。花似绮。钗头无日无花蕊。杏子单衫鸦色髻。共倾浴佛金盆水。拜愿灵山催早起。争乞嗣。蛛丝先报钗梁喜。
渔家傲·其一
作者：杨慎
朝代：明

水日闲亭谁与共。吸残寒露冰壶冻。倒影云峰潭影空。湘箔动。荼蘼架底清香送。篆缕熏残衣雾重。黄梅润透红绡缝。枕上醒回池上梦。开雪洞。瑶琴一曲江南弄。
渔家傲·其二
作者：杨慎
朝代：明

水晶帘外炎歒永。纱厨斗帐神仙洞。酪粉蔗浆分碧瓮。琼斝奉。玲珑弦上传啰唝。歌罢酒阑行雨送。银盆沐水煎金凤。懒髻䰒松云乱拥。凉意动。暗惊团扇生秋梦。
渔家傲·夏日晓起
作者：杨慎
朝代：明

鸡唱未圆天已旭。伯劳杜宇声相续。残月笼花风袅竹。眠未足。千金难买临明宿。叶上露华纷缀玉。青松雨后如膏沐。思爽神清来往独。幽径躅。休教踏破苔钱绿。春色已随银树去。点苍千里行云暮。四颗明珠行复聚。歌舞处。鹤桥便是秋娘渡。青镜红颜容易去。老年芳景须珍护。服食求仙多错误。君记取。九州大错休教铸。
渔家傲·滇南月节
作者：杨慎
朝代：明

正月滇南春色早。山茶树树齐开了。艳李夭桃都压倒。妆点好。园林处处红云岛。彩架秋千骑巷笊。冰丝宝料星毬小。误马随车天欲晓。灯月皎。碧鸡三唱星回卯。二月滇南春嬿婉。美人来去春江煖。碧玉泉头无近远。香径软。游丝摇拽杨花转。沽酒宝钗银钏满。寻芳争占新亭馆。枣下艳词歌纂纂。春日短。温柔乡里归来晚。三月滇南游赏竞。牡丹芍药晨妆亲。太华华亭芳草径。花饾饤。罗天锦地歌声应。陌上柳昏花未瞑。青楼十里灯相映。絮妥尘香风已定。沈醉醒。提壶又唤明朝兴。四月滇南春迤逦。盈盈楼上新梳洗。八节常如三月里。花似绮。钗头无日无花蕊。杏子单衫鸦色髻。共倾浴佛金盆水。拜愿灵山催早起。争乞嗣。蛛丝先报钗梁喜。五月滇南烟景别。清凉国里无烦热。双鹤桥边人卖雪。冰碗啜。调梅点蜜和琼屑。十里湖光晴泛蝶。江鱼海菜鸾刀切。船尾浪花风卷叶。凉意惬。游仙梦绕蓬莱阙。六月滇南波漾渚。水云乡里无烦暑。东寺云生西寺雨。奇峰吐。水椿断处余霞补。松炬荧荧宵作午。星回令节传今古。玉伞鸡㙡初荐俎。荷芰浦。兰舟桂楫喧箫鼓。七月滇南秋已透。碧鸡金马山新瘦。摆渡村西南坝口。船放溜。松花水发黄昏后。七夕人家衣襮绣。巧云新月佳期又。院院烧灯如白昼。风弄袖。刺桐花底仙裙皱。八月滇南秋可爱。红芳碧树花仍在。园圃全无摇落态。春莫赛。玫瑰彩缕金针繲。屈指中秋餐沆瀣。遥岑远目天澄派。七宝合成银世界。添爽快。凉砧敲月胜竿籁。九月滇南篱菊秀。银霜玉露香盈手。百种千名殊未有。摇落后。橙黄菊绿为三友。摘得金英来泛酒。西山爽气当窗牖。鬓插茱萸歌献寿。君醉否。水晶宫里过重九。十月滇南栖煖屋。明窗巧钉迎东旭。速鲁麻香春瓮熟。歌一曲。酥花乳线浮杯绿。蜀锦吴绫熏夜馥。洞房窈窕悬灯宿。扫雪烹茶人似玉。风动竹。霜天晓角肌生粟。十一月滇南云幕野。漕溪寺里梅开也。绿萼黄须香趁马。携翠斝。墙头沽酒桥头泻。江上明蟾初冻夜。渔蓑句好真堪画。青女素娥纷欲下。银霰洒。玉鳞皴遍鸳鸯瓦。十二月滇南娱岁晏。家家玉饵雕盘荐。安息生香朱火焰。槟榔串。红潮醉颊樱桃绽。苔翠氍毹开夜宴。百夷枕粲文衾烂。醉写宜春情兴懒。妆阁畔。屠苏已识春风面。
渔家傲·秋雨
作者：杨慎
朝代：明
体裁：词

云掩遥山山掩翠。雨声急战荷声碎。绿锦离披红锦坠。花叶背。波间惊起鸳鸯睡。潋滟芳尊人共对。碧筒凉沁初消醉。湿烟香雾笼归袂。摇玉辔。南风马上闻蛙吹。
渔家傲·秋雨
作者：杨慎
朝代：明

云掩遥山山掩翠。雨声急战荷声碎。绿锦离披红锦坠。花叶背。波间惊起鸳鸯睡。潋滟芳尊人共对。碧筒凉沁初消醉。湿烟香雾笼归袂。联玉辔。南风马上闻蛙吹。
渝江登陆
作者：杨慎
朝代：明

来往舟如屋，相随一月期。登途不忍去，翻似别家时。旷野惟看树，高城不见人。新梅临水发，照影为谁春。
渝江登陆·其一
作者：杨慎
朝代：明
体裁：五言绝句

来往舟如屋，相随一月期。登途不忍去，翻似别家时。
渝江登陆·其二
作者：杨慎
朝代：明

旷野惟看树，高城不见人。新梅临水发，照影为谁春。
渡黄河
作者：杨慎
朝代：明

河上人家杏子花，河边人唱浪陶沙。草薰风煖春将半，若亇行人不忆家。广武城边河水黄，沿河百里尽沙冈。麦苗短短榆钱小，愁听居人说岁荒。
渡黄河·其一
作者：杨慎
朝代：明

河上人家杏子花，河边人唱浪陶沙。草薰风煖春将半，若亇行人不忆家。
渡黄河·其二
作者：杨慎
朝代：明

广武城边河水黄，沿河百里尽沙冈。麦苗短短榆钱小，愁听居人说岁荒。
渡黑龙江时连雨水涨竟日乃济
作者：杨慎
朝代：明

飞昚朝暾霁，停骖午漏分。客心随水急，人语隔江闻。雨过添清气，风生爱縠纹。中流归棹稳，跂望有来群。
渡黑龙江时连雨水涨竟日乃济
作者：杨慎
朝代：明

飞鹢朝暾霁，停骖午漏分。客心随水急，人语隔江闻。雨过添清气，风生爱縠纹。中流归棹稳，跂望有来群。
温民怀宫谕许于浣别墅相招恐失佳约作此戏简
作者：杨慎
朝代：明
体裁：七言律诗

春来无伴访烟霞，忽忆仙人在浣花。棋局几时随涧竹，钓舡何处倚江沙。兴怜隐浪金壶仄，醉想临风玉树斜。旧日草堂君地主，还须折简到山家。
温民怀宫谕许于浣别墅相招恐失佳约作此戏简
作者：杨慎
朝代：明

春来无伴访烟霞，忽忆仙人在浣花。棋局几时随涧竹，钓船何处倚江沙。兴怜隐浪金壶仄，醉想临风玉树斜。旧日草堂君地主，还须折简到山家。
温泉
作者：杨慎
朝代：明

神丘隐云岊，灵源渺天河。阴火煮玉泉，阳晕潋朱波。吹律岂邹子，炼石疑娲娥。乳窦沉水碧，埼梁起盘涡。渐渐不濡轨，汨汨常盈科。偕赏玩仙液，蕴真洗人痾。浴兰兴远思，沐芳咏遗歌。铜池汉霤侧，扣墄骊山阿。朝宗阻江汉，褰裳限牂牁。天隅感流落，日蕳吟蹉跎。
温泉再过怀李仁甫
作者：杨慎
朝代：明

仙源灵液蓬壶境，碧杜红蘅慵照影。美人来时寒谷春，美人去后温泉冷。
游中嵓寺
作者：杨慎
朝代：明

高阁诸天近，长江客路分。帆开山吐月，钟动水连云。渔唱通宵起，樵音隔浦闻。佛香浑不断，散作南岧薰。
游华亭寺遇雨即事
作者：杨慎
朝代：明

华亭高处接诸天，松柏阴森滴笕泉。玄默拟寻方外侣，清狂仍共饮中仙。茅容避雨山边店，宗悫乘风海上船。越女红裙沾湿好，不须翠黛蹙婵娟。
游女行
作者：杨慎
朝代：明

东风春正韶，南浦美人娇。下蔡君休问，上官谁敢邀。折花斜宝珥，映水正金翘。娉婷惜未嫁，应待逐文箫。
游法华寺晚归再饮遥岑楼
作者：杨慎
朝代：明
体裁：五言律诗

罗绮绊山游，云林意转幽。苔愁金屐齿，花妒锦缠头。阳燄红将敛，晴岚翠欲流。清樽兴不尽，邀月坐岑楼。
游灵泉寺此地有席司谏读书处感怀兴悼一首
作者：杨慎
朝代：明

司谏幽栖地，空门岁月深。泉台埋玉树，灵境閟仙音。逝水兴三叹，游山废九吟。风徽何寂寞，松柏自萧森。
游玉案山宝珠寺
作者：杨慎
朝代：明

名山已发兴，空宇复离群。开楼见西海，出岫指南云。泉华玉霤接，风籁紫宵闻。前朝一片石，金薤剥苔文。
湖艳曲
作者：杨慎
朝代：明

素足踏金沙，波摇半臂霞。东风湖滟好，疑是孟珠家。
滇春好·寄李南夫、钱节夫、毛东镇
作者：杨慎
朝代：明

滇春好，韶景媚游人。拾翠东郊风袅袅，采芳南浦水鳞鳞。能不忆滇春。滇春好，百卉让山茶。海上千株光照水，城西十里煖烘霞。能不忆滇花。滇春好，翠袖拂云和。雅淡梳妆堪入画，等闲言语胜听歌。能不忆滇娥。滇春好，最忆海边楼。渔火夜星明北渚，酒旗风影荡东流。早晚复同游。
滇晓
作者：杨慎
朝代：明

林迥碧鸡飞，花稍露欲晞。迢迢城漏寂，隐隐寺钟微。小店明灯出，残妆带月归。云津渔唱起，空翠湿蓑衣。
滇池泛舟见新雁
作者：杨慎
朝代：明

忽见行行雁，来应自故乡。天涯多少路，云际几乎霜。滇水饶葭菼，禺山足稻粱。金河尔休恋，无限虏弦张。
滇海岁暮
作者：杨慎
朝代：明
体裁：七言律诗

村灯社酒蔟辛盘，春立星回腊已残。故国江山遥怅望，浮生节序几悲欢。寇公心事雷州竹，屈子情辞澧浦兰。草蓐藜床无雪霰，醉来一枕且偷安。
滇海岁暮
作者：杨慎
朝代：明

村灯社酒蔟辛盘，春立星回腊巳残。故国江山遥怅望，浮生节序几悲欢。寇公心事雷州竹，屈子情辞澧浦兰。草蓐藜床无雪霰，醉来一枕且偷安。
滇海曲
作者：杨慎
朝代：明

梁王阁榭水中央，乌鹊双星带五潢。跨海虹桥三十里，广寒宫殿夜飘香。碧鸡金马古梁州，铜柱铁桥天际头。试问平滇功第一，逢人惟说颍川侯。化城楼阁壮人寰，泽国封疆镇两关。云气开成银色界，天工斲出点苍山。叶榆巨浸环三岛，益部雄都控百蛮。神禹导河双洱水，武侯征路七星关。沙金海贝出西荒，桃竹橦华贡上方。香象渡河来佛子，白狼槃木拜夷王。碉房草阁瞰夷庭，侧岛悬崖控绝陉。鸡足巳穷章亥步，鹫头空入梵王经。孤戍平沙望大荒，边愁海思入沧茫。帝乡东北仙云隔，？道西南媚景长。昆明池水三百里，汀花海藻十洲连。使者乘槎曾不到，空劳武帝御楼船。湖荡鱼虾晨积场，市桥灯火夜交光。油窗洞户吴商肆，罗帕封颐僰妇妆。蘋香波暖泛云津，渔枻樵歌曲水滨。天气常如二三月，花枝不断四时春。煮海鹾郎暝漉沙，避风估客夜乘槎。雪浮粳稻压春酒，霞嚼槟榔呼早茶。海滨龙市趁春畬，江曲鱼村弄晚霞。孔雀行穿鹦鹉树，锦莺飞啄杜鹃花。
滇海曲
作者：杨慎
朝代：明

海滨龙市趁春畲，江曲鱼村弄晚霞。孔雀行穿鹦鹉树，锦莺飞啄杜鹃花。
滇海曲·其一
作者：杨慎
朝代：明

梁王阁榭水中央，乌鹊双星带五潢。跨海虹桥三十里，广寒宫殿夜飘香。
滇海曲·其七
作者：杨慎
朝代：明

孤戍平沙望大荒，边愁海思入沧茫。帝乡东北仙云隔，？道西南媚景长。
滇海曲·其七
作者：杨慎
朝代：明
体裁：七言绝句

孤戍平沙望大荒，边愁海思入沧茫。帝乡东北仙云隔，�道西南媚景长。
滇海曲·其三
作者：杨慎
朝代：明

化城楼阁壮人寰，泽国封疆镇两关。云气开成银色界，天工斲出点苍山。
滇海曲·其九
作者：杨慎
朝代：明

湖荡鱼虾晨积场，市桥灯火夜交光。油窗洞户吴商肆，罗帕封颐僰妇妆。
滇海曲·其五
作者：杨慎
朝代：明

沙金海贝出西荒，桃竹橦华贡上方。香象渡河来佛子，白狼槃木拜夷王。
滇海曲·其八
作者：杨慎
朝代：明

昆明池水三百里，汀花海藻十洲连。使者乘槎曾不到，空劳武帝御楼船。
滇海曲·其六
作者：杨慎
朝代：明
体裁：七言绝句

碉房草阁瞰夷庭，侧岛悬崖控绝陉。鸡足已穷章亥步，鹫头空入梵王经。
滇海曲·其六
作者：杨慎
朝代：明

碉房草阁瞰夷庭，侧岛悬崖控绝陉。鸡足巳穷章亥步，鹫头空入梵王经。
滇海曲·其十
作者：杨慎
朝代：明

蘋香波暖泛云津，渔枻樵歌曲水滨。天气常如二三月，花枝不断四时春。
滇海曲·其十一
作者：杨慎
朝代：明

煮海鹾郎暝漉沙，避风估客夜乘槎。雪浮粳稻压春酒，霞嚼槟榔呼早茶。
滇海曲·其十二
作者：杨慎
朝代：明

海滨龙市趁春畬，江曲鱼村弄晚霞。孔雀行穿鹦鹉树，锦莺飞啄杜鹃花。
滇海曲·其四
作者：杨慎
朝代：明

叶榆巨浸环三岛，益部雄都控百蛮。神禹导河双洱水，武侯征路七星关。
滇海曲（八首）
作者：杨慎
朝代：明
体裁：七言绝句

碧鸡金马古梁州，铜柱铁桥天际头。试问平滇功第一，逢人惟说颍川侯。
滇海竹枝词
作者：杨慎
朝代：明

罗汉孤峰祇树林，梁王辇道海中心。海垠青青堪牧马，海眼只今无处寻。东浦彩虹悬水椿，西山白雨点寒江。烟中艇子摇两桨，空里鹭鸶飞一双。
滇海竹枝词·其一
作者：杨慎
朝代：明

罗汉孤峰祇树林，梁王辇道海中心。海垠青青堪牧马，海眼只今无处寻。
滇海竹枝词·其二
作者：杨慎
朝代：明

东浦彩虹悬水椿，西山白雨点寒江。烟中艇子摇两桨，空里鹭鸶飞一双。
满庭芳
作者：杨慎
朝代：明

天地侧身，风尘回首，何年梦落南荒。家山千里，烟月记微茫。萍水蓬风无定，随处倘佯。葛藤话、浮生半日，且卧老僧房。门前来往路，叹迷踪羁旅，混迹渔商。看海波渺渺，曲似回肠。玉关外、多愁易老，算不如沉醉为乡。旗亭下，千金斗酒，一掷买春芳。
满庭芳·感通寺赠承道玄、杨伯清
作者：杨慎
朝代：明

环海烟霞，冠山楼阁，天涯万里凭阑。瑶台高处，携手蹑飞鸾。病起带围宽尽，朱颜改、青镜羞看。风情减，停歌罢笑，愁对酒杯宽。清欢。听牛背，一声牧笛，云散漫漫。问玄谷冰壶，禅伯仙官。庭下丁香树子，花开后、又见花残。从吾好，玉毫光里，一粒现金丹。
满庭芳·效东坡作
作者：杨慎
朝代：明

归去来兮，半生歧路，天涯南北西东。弋人何慕，造化任冥鸿。曾是先朝执戟，今衰矣、白首扬雄。休点检，并游英俊，五相一渔翁。丹衷。举头望，长安万里，一朵云红。把致君尧舜，付与诸公。赢得老身强健，尽驱使、明月清风。浣溪畔，先生醉也，拍手笑儿童。
满江红
作者：杨慎
朝代：明

覆雨翻云，纷纷轻薄何须说。眼见儿曹富贵，灰消烟灭。百事有隆还有替，一毫无玷原无缺。把浊醪、粗饭任吾年，看豪杰。也莫羡，炎如热。也莫笑，凉如雪。自扫雀罗门巷，世情都隔。借问东华尘与土，何如南浦风和月。报山涛、不用问嵇康，交情绝。
满江红·十一月六日，鲁泉董太守过宿高峣
作者：杨慎
朝代：明

王子回船，还只是、戴公无兴。试思之、雪中林壑，琼辉玉映。佳客冲寒来半夜，主人扫雪开三径。便拥炉、命酒炙车螯，才相称。前古事，休重咏。翻旧案，行新令。唤官奴秉烛，肉屏围定。画角吹梅天未晓，金钗剪烛人初静。更新词、一曲满江红，君须听。
满江红·咏菊，效稼轩词论体
作者：杨慎
朝代：明

唤醒灵均，为问餐、秋菊落英消息。秋英元不落，妙筌谁识。要悟灵均言外意，此花珍重殊难得。待英蕤、零落始供餐，休轻摘。九月律，当无射。黄落尽，无颜色。惟兹独秀，冷露寒霜侧。不肯悠悠随宿莽，只将凛凛争松柏。把九章橘颂，试同观，方奇特。
满江红·梨花
作者：杨慎
朝代：明
体裁：词

露重风香，韶华浅、玉林无叶。谁剪碎，遍地琼瑶，满园蝴蝶。娇泪一枝春带雨，粉英千片光凝雪。伴秋千、影里月明中。伤离别。花在手，肠如结。人对酒，情难说。忆故园游赏，清明时节。今日相逢滇海上，惊看烂漫开正月。更收灯、庭院峭寒天，啼鹃歇。
满江红·梨花
作者：杨慎
朝代：明

露重风香，韶华浅、玉林无叶。谁剪碎，遍地琼瑶，满园蝴蝶。娇泪一枝春带雨，粉英千片光凝雪。伴秋千、影里月明中。伤离别。花在手，肠如结。人对酒，情难说。忆故园游赏，清明时节。今日相逢滇海上，惊看烂熳开正月。更收灯、庭院峭寒天，啼鹃歇。
满江红·檃括潜夫词，忆李中溪种玉园梅
作者：杨慎
朝代：明

角寂钟沈，清梦到、罗浮翠麓。种玉园中同醉处，暗香犹扑。月落参横增怅望，天寒日暮悲幽独。讶陇头、不寄一枝来，萦心曲。茅屋稳，辞金屋。藜烛焰，羞银烛。叹出尘风韵，背时妆束。争羡东邻姬傅粉，岂知空谷人如玉。问扬州、何逊有新诗，谁堪续。
滩破浣溪沙
作者：杨慎
朝代：明

滟滟波光绿似醅。茸茸草色嫩如苔。只有轻寒浑不定，晚还来。落梅村里昏鸦远，摆柳风前候雁回。明日新晴堪眺望，上春台。
潘东溪都阃惠暖床
作者：杨慎
朝代：明

老去真成有发僧，禅床四大续传灯。使君高谊来今雨，旅客乡心履薄冰。寒榻中宵分未照，小楼两度记同登。交情却胜潘杨穆，孤枕长吟载寝兴。
灵菊篇效陆平原
作者：杨慎
朝代：明

灵菊植幽崖，擢颖凌寒飙。春露不染色，秋霜不改条。三泉漱玄根，九阳晞素苗。衡星散光晶，香气何飘飘。东林生玉树，西畹生兰翘。懿此葳蕤茂，感彼芸黄凋。采为仙人食，千载通一朝。金童酌霞醴，神女弹云璈。顾视西王母，翠发如陵苕。
灼灼花
作者：杨慎
朝代：明

谁把纤纤月。掩在湘裙褶。凤翠花明，猩红珠莹，蝉纱雪叠。颤巍巍一对、玉弓儿，把芳心生拽。掌上呈娇怯。痛惜还轻捻。戏蕊含莲，齿痕斜印，凌波罗袜。踏青回露湿、怕春寒，倩檀郎温热。
点绛唇
作者：杨慎
朝代：明

雪暗江郊，小灯孤馆长宵半。真珠酒艳。冻作红冰片。晓梦惊回，画角声初断。南枝畔。梅花开遍。谁见春风面。
点绛唇·廿一史弹词第六段说十六国开场词
作者：杨慎
朝代：明

暮鼓晨钟，春花秋月何时了。七颠八倒。往事知多少。昨日今朝，镜里容颜老。千年调。一场谈笑。几个人知道。
烟丸歌赠制墨毛道士羽周
作者：杨慎
朝代：明

鸡足烟丸古松心，龙眠惜之如惜金。玄霜遥分玉兔窟，碧髓近挺青蛉岑。茅犀截角光自照，柏麝却脐香太侵。鸿崖羽人故多幻，鹤驭明朝那可寻。莫辞为我涴霞襟。
煚庵饷白果
作者：杨慎
朝代：明

霜黄鸭脚折琅玕，结实累累缀蜡丸。好比仙家双桂树，一枝留向月中攀。
燉煌乐
作者：杨慎
朝代：明
体裁：六言诗

角声吹彻梅花，胡云遥接秦霞。白雁西风紫塞，皂雕落日黄沙。汉使牧羊旌节，阏氐上马琵琶。梦里身回云阙，觉来泪满天涯。
燕歌行柬程以道
作者：杨慎
朝代：明

玄羌白狄起边埃，翠眊朱綅选将才。玉弩惊天连马邑，金精埽旦过龙堆。甘泉宫里兜零举，疏勒城边汲绠摧。射虎瞑中闻暗吼，落雕云外坠清哀。五千深入冲寒雪，十万横行殷霁雷。杨柳先春旗叶展，芙蓉不夜剑花开。锦车持节夫人至，贝带韬弓骄子回。逐北朝移行幕府，受降秋上古轮台。青楼月对庚方出，紫塞风从丑角耒。拟缚名王歌杕杜，肯思中妇咏条枚。
燕麦谣
作者：杨慎
朝代：明
体裁：古风

马牙冰，满林白。损我苦荞伤燕麦。甲子阴，鸟无食。山头农，甸心客。��荒眼双流血。腊马躜，春牛吼。癞象来，穷军走。括金使者空城守。
犯星歌
作者：杨慎
朝代：明

金沙江水绕环洲，江岸家家对白鸥。渔父长歌僰人曲，盐商爱上白夷楼。馀甘结子草交头，暮霭朝岚似蜃楼。飞鸟不飞愁羽堕，行人何事远来游。抢垒弓营遍翠微，韦鞲椎髻裂华衣。松林雾合腾蛇出，草屋星流暗蛊飞。十月妖花红满烟，万家蛮树绿遮天。眼中忽见浑相识，梦里曾游瘴海边。
犯星歌·其一
作者：杨慎
朝代：明

金沙江水绕环洲，江岸家家对白鸥。渔父长歌僰人曲，盐商爱上白夷楼。
犯星歌·其三
作者：杨慎
朝代：明

抢垒弓营遍翠微，韦鞲椎髻裂华衣。松林雾合腾蛇出，草屋星流暗蛊飞。
犯星歌·其二
作者：杨慎
朝代：明

馀甘结子草交头，暮霭朝岚似蜃楼。飞鸟不飞愁羽堕，行人何事远来游。
犯星歌·其四
作者：杨慎
朝代：明

十月妖花红满烟，万家蛮树绿遮天。眼中忽见浑相识，梦里曾游瘴海边。
狼山凯歌
作者：杨慎
朝代：明

狼山原上阵如云，孟渎河边早策勋。水弩解清川后浪，天戈能驻鲁阳曛。旧统边军赤水犀，新封京观是鲸鲵。文昌奏入中黄霁，武库兵收太白低。按辔收兵枫树林，绝流飞渡早传音。风前鹢退吴山静，月下龙吟江水深。关山新月照鸣茄，河朔清霜淬剑花。塞上征夫犹万里，北京归路敢言赊。玄草清霜饱紫骝，雕戈画戟拥清油。归来始识从军乐，痛定翻思在贼愁。嫖姚身健骕骦肥，立近天家日月旂。忽报内庭传圣旨，挂红分队出黄扉。鹭鼓声中晓日暾，貔貅初散凤皇门。才从魏阙瞻中扆，便傀容台饮上尊。去时官柳万枝黄，归路寒葭满地霜。挟纩已温良月候，吹纶更作小春芳。三军喜气失严冬，万里中原罢战锋。甲帐筹功星两两，午门传捷日彤彤。无定河边望旆旃，居延城外候烽烟。家家喜语占乌鹊，不用金钗当卜钱。
狼山凯歌·其一
作者：杨慎
朝代：明

狼山原上阵如云，孟渎河边早策勋。水弩解清川后浪，天戈能驻鲁阳曛。
狼山凯歌·其七
作者：杨慎
朝代：明

鹭鼓声中晓日暾，貔貅初散凤皇门。才从魏阙瞻中扆，便傀容台饮上尊。
狼山凯歌·其三
作者：杨慎
朝代：明

按辔收兵枫树林，绝流飞渡早传音。风前鹢退吴山静，月下龙吟江水深。
狼山凯歌·其九
作者：杨慎
朝代：明

三军喜气失严冬，万里中原罢战锋。甲帐筹功星两两，午门传捷日彤彤。
狼山凯歌·其二
作者：杨慎
朝代：明

旧统边军赤水犀，新封京观是鲸鲵。文昌奏入中黄霁，武库兵收太白低。
狼山凯歌·其五
作者：杨慎
朝代：明

玄草清霜饱紫骝，雕戈画戟拥清油。归来始识从军乐，痛定翻思在贼愁。
狼山凯歌·其八
作者：杨慎
朝代：明

去时官柳万枝黄，归路寒葭满地霜。挟纩已温良月候，吹纶更作小春芳。
狼山凯歌·其六
作者：杨慎
朝代：明

嫖姚身健骕骦肥，立近天家日月旂。忽报内庭传圣旨，挂红分队出黄扉。
狼山凯歌·其十
作者：杨慎
朝代：明

无定河边望旆旃，居延城外候烽烟。家家喜语占乌鹊，不用金钗当卜钱。
狼山凯歌·其四
作者：杨慎
朝代：明

关山新月照鸣茄，河朔清霜淬剑花。塞上征夫犹万里，北京归路敢言赊。
玉台体
作者：杨慎
朝代：明

流盼转相怜，含羞不肯前。绿珠吹笛夜，碧玉破瓜年。灭烛难藏影，洞房明月悬。¤
玉台体
作者：杨慎
朝代：明

流盼转相怜，含羞不肯前。绿珠吹笛夜，碧玉破瓜年。灭烛难藏影，洞房明月悬。调丝曲房下，援镜绮窗西。妆罢金星出，歌残璧月低。留欢夜未足，恨杀汝南鸡。戚里盛豪华，联翩赴狭斜。宝阑围斗鸭，金瓦掷鸣蛙。归骑春城晚，风吹满路花。菱歌歇晚凉，桂楫隐回塘。珠佩双皋冷，罗裙十里香。锦书随绮翼，持报邵陵王。
玉台体·其一
作者：杨慎
朝代：明

流盼转相怜，含羞不肯前。绿珠吹笛夜，碧玉破瓜年。灭烛难藏影，洞房明月悬。
玉台体·其三
作者：杨慎
朝代：明

戚里盛豪华，联翩赴狭斜。宝阑围斗鸭，金瓦掷鸣蛙。归骑春城晚，风吹满路花。
玉台体·其二
作者：杨慎
朝代：明

调丝曲房下，援镜绮窗西。妆罢金星出，歌残璧月低。留欢夜未足，恨杀汝南鸡。
玉台体·其四
作者：杨慎
朝代：明

菱歌歇晚凉，桂楫隐回塘。珠佩双皋冷，罗裙十里香。锦书随绮翼，持报邵陵王。
玉堂对菊阁试
作者：杨慎
朝代：明

碧梧消息委银床，黄菊芳菲对玉堂。禁苑栽培元得地，仙家草木不知霜。甘泉宫里龙衔烛，太液池边鹄借裳。东阁吟成花掖暮，南端归去彩毫香。
玉局寺
作者：杨慎
朝代：明
体裁：五言绝句

仙是青城客，山留玉局名。浑如故乡地，偏动故人情。
玉蝴蝶·梁生镇园亭有兰名玉瑚蝶，即席赋一首
作者：杨慎
朝代：明

蝴蝶不随春去，玉英瑶蕊，犹自娟娟。潇洒水边林下，洗净朱铅。嫦娥来、梁园月下，青女降、楚畹霜前。更山阴、婆娑一老，觞咏群贤。当年。紫茎绿叶，纫华杂佩，故事陈篇。何似今宵，长歌石磴泻红泉。醉归去、香携满袖，似相逢、解佩江仙。散尘缘、猗猗一曲，琼轸冰弦。
玉蟾寺
作者：杨慎
朝代：明
体裁：古风

我问金鳌僧，谁名玉蟾寺？题自黄涪翁，苔蚀银钩字。佛住兜罗界，僧居琉璃地。绝顶似高秋，清凉失炎季。解鞍契夙心，横枕谐幽思。岫幌云勿扃，结夏期重至。
王子渊祠
作者：杨慎
朝代：明
体裁：七言绝句

炜华灵芝发秀翘，子渊离藻掞天朝。汉皇不赏《贤臣颂》，只教宫人咏《洞箫》。
王子渊祠
作者：杨慎
朝代：明

玮晔灵芝发秀翘，子渊摛藻掞天朝。汉皇不赏《贤臣颂》，只教官人咏《洞箫》。
王子渊祠
作者：杨慎
朝代：明

玮晔灵芝发秀翘，子渊摛藻掞天朝。汉皇不赏《贤臣颂》，只教宫人咏洞萧。
王母瑶池图寿李右川母张太安人
作者：杨慎
朝代：明

仙乡名永寿，仙李即蟠桃。彩服晨趋数，瑶池夕晏高。遐龄还再阅，恩诏见重褒。笙鹤三天下，云中听响璈。
王舜卿尹舜弼往昌平例送
作者：杨慎
朝代：明

汉陵原庙近长安，唐殿香炉遣从官。月地旌旗屯虎豹，明楼灯火散鹓鸾。稍惊霜堞栖鸦起，转觉冰桥度马难。谁似玉堂双宋玉，郢歌一曲破郊寒。
玫瑰花
作者：杨慎
朝代：明

庭际玫瑰树，含芳当坐隅。春盘红玛瑙，晓帐紫珊瑚。风信翻霞锦，天香缀露珠。仙壶春酝好，留著醉麻姑。
珠履曲
作者：杨慎
朝代：明

渐台织女跂东足，袜罗不染银河绿。飞下天边三素云，来舞人间八琅曲。白纻缭绕丰跌光，掌中无力踏春阳。共命缕缠双躞蹀，同心丝绣五文章。姌袅轻盈邯郸步，媻跚勃窣汉宫妒。香裙漏影蝴蝶飞，兰膏明烛翳霄晖。金杯潋滟浮金影，玉山摧颓偎玉寝。梦里俄惊月入怀，醒时却讶莲生枕。雪皱霜皴起夜来，花欹柳弱临高台。牵牛呼龙种瑶草，不遣仙踪印归道。笑杀梁家与石家，折腰香尘何足誇。
琉璃河
作者：杨慎
朝代：明

碧水琉璃净，朱桥牛斗新。风花回曲岸，春树隐平津。清梦绕江汜，佳游限洛滨。肯停飞盖影，未洗化衣尘。
琴姬
作者：杨慎
朝代：明
体裁：六言诗

离筵良夜如何？张女清琴当歌。商声若出金石，楚奏浑非绮罗。浮云柳絮无蒂，明月桂华有波。伯牙意在山水，湘灵休鼓云和。
琵琶短引
作者：杨慎
朝代：明

汉宫佳丽呼韩妇，黄金捍拨春风手。鹓凤宜承馺娑恩，犬羊翻作穹卢偶。行行北斗望南看，马上一声堪白首。茫茫烟草叫胡笳，漠漠尘沙杂刁斗。塞垣三秋少雁鸿，幕庭四月无花柳。枫香绝调今共怜，粪英幽恨君知否。遗谱谁将异代传，艳辞自出骚人口。贺段本领昔已荒，穆曹官调知何有。定子新从北里来，管儿不是东墙搂。华表工彫犀四棱，锦绦自结丝千缕。撚弦运轸翠虬盘，促挝急节朱鸾走。轮袍哉引连琐新，惊帆截浪忽雷吼。曲终赚尾复重头，掩却瓶笙兼瓦缶。良夜邀欢松炬㸐，主翁爱客江鱼剖。善谑欣逢宋魏三，知音况对唐元九。饱谙世事反覆多，甘向天涯沦落久。船中肯湿马曹衫，樽前且进牛殳酒。
琼音篇寄康对山
作者：杨慎
朝代：明

晨逢南州牧，携手滇之阴。言从太白来，贻我琼黄音。题封五云烂，开缄双凤吟。伊人先鸣者，夙龄晏清襟。良史古班马，逸民今尚禽。商泛悯宋玉，刍委嗟师金。沜东青霞想，浒西紫芳心。戎旅未云返，嵇驾何由寻。因声万里风，调短情方深。
瑞鹧鸪 集句 咏巫山高
作者：杨慎
朝代：明

望中孤鸟入销沈。宿处津亭枫树林。江草江花岂终极，巫山巫峡气萧森。为云为雨襄王梦，愁水愁风商妇心。客去客来天地老，无朝无暮有猿吟。
瑞鹧鸪·咏柳
作者：杨慎
朝代：明

垂杨垂柳管芳年。飞絮飞花媚远天。金茧抱春寒食后，玉蛾翻雪暖风前。别离江上还河上，抛掷桥边与路边。游子魂销青塞月，美人肠断翠楼烟。
瑞龙吟·杏花
作者：杨慎
朝代：明

东风峭。谁猜水剪余霞，日烘残照。妆成窥宋东墙，倾城倾国，嫣然一笑。轻笼罩。叶底烟开冉冉，枝头春闹。燕泥香里，斜阳酒旗映水，天涯一棹。消息繁华谁报。记曲江池上，长安古道。愁落愁开，雨横风暴。沈吟无语，时把朱阑靠。知谁伴、单衫露冷，醉红簪帽。倚醉狂歌浩。悠悠尽是伤离调。花艳为谁好。春又晚、可惜年华空老。关山迢递，故人难到。
瓦店泞涂峻岭
作者：杨慎
朝代：明

古木千章合，飞霙六出齐。马行冰上滑，人向雾中迷。屐齿穿空石，昆蹄陷弱泥。几时辞梗泛，垂钓隐桃溪。
生查子
作者：杨慎
朝代：明

金匮失玄参，无约何时会。争道破揪枰，心为佳期碎。杨柳困三眠，终日常如醉。露泣缠枝花，满眼娇情泪。两朵活莲花，一对相思卦。裙底耍鸳鸯，巧笔难描画。春困步苍苔，背立秋千下。心事倩谁传，花落西厢夜。
生查子 其一 款残红
作者：杨慎
朝代：明

花径款残红，风沼萦新皱。有意惜余春，无计消长昼。香醪泻玉洼，瑞脑喷金兽。谁与共温存，寂寞黄昏后。
生查子 其一 款残红
作者：杨慎
朝代：明
体裁：词

花径款残红，风沼萦新皱。有意惜馀春，无计消长昼。香醪泻玉洼，瑞脑喷金兽。谁与共温存，寂寞黄昏后。
生查子 其二 款残红
作者：杨慎
朝代：明

频移带眼空，只恁恹恹瘦。不见又思量，见了还依旧。为问频相见，何似长相守。天生并头莲，好结同心藕。
生查子·其一
作者：杨慎
朝代：明

金匮失玄参，无约何时会。争道破揪枰，心为佳期碎。杨柳困三眠，终日常如醉。露泣缠枝花，满眼娇情泪。
生查子·其二
作者：杨慎
朝代：明

两朵活莲花，一对相思卦。裙底耍鸳鸯，巧笔难描画。春困步苍苔，背立秋千下。心事倩谁传，花落西厢夜。
生查子·款残红
作者：杨慎
朝代：明

花径款残红，风沼萦新皱。有意惜余春，无计消长昼。香醪泻玉洼，瑞脑喷金兽。谁与共温存，寂寞黄昏后。频移带眼空，只恁恹恹瘦。不见又思量，见了还依旧。为问频相见，何似长相守。天生并头莲，好结同心藕。
田家喜晴谣
作者：杨慎
朝代：明

玉女投壶玉皇侧，海童拖霖海天黑。风花闪日日笑云，云气烘为雀头色。须臾变作楼梯天，黄绵袄出晒破砖。茅檐夜望黎星没，芦絮飞残水生骨。
甲午临安除岁
作者：杨慎
朝代：明

去年除夕叶榆泽，今年忽在临安城。斜看暮景飞腾意，正念天涯流滞情。寒梅判山我欲寄，烟草泸江谁唤生。邻墙儿女亦无睡，岁火天灯喧五更。
甲寅新正六日送简西峃登舟
作者：杨慎
朝代：明

金兰意气昔论文，燕坐朝霜竟夕曛。千里驱驰来僰道，十年羁旅共滇云。交游落落晨星散，踪迹悠悠水国分。江北江南从此隔，何时何地再逢君。
画草虫为黄月坡赋
作者：杨慎
朝代：明

天下几人画草虫，吴兴公子痴孙隆。冰缣雪练鸣趯趯，丹屏绣几飞薨薨。渔父蜻蜓爱钓缕，美人蟋蟀嫌雕笼。百种生意何融融，夷羊非羊鸿非鸿。长卿带晚翠，简子矜秋红。王孙西游归未得，清江碧草烟濛濛。忆昔曹不兴，点蝇惑？翁。滕王扫蛱蝶，摹榻喧唐宫。宋家道君入能品，鸾标鼊轴沉毡穹。古来好手竟寂寞，老痴江东洒绝迹。君不见醯鸡发覆天梦梦，蠓飞硙雨春飞风。小痴大黠应物理，孙痴非痴乃其聪。痴翁之死谁继出，西川曹狂称最工。痴狂乃有两绝蓻，爚耀滇南与江东。朅来曹狂数相见，吮毫蠲纸惊飞蓬。月坡仙人好奇者，赏鉴自与山谷通。凤嬉亭前月瞳瞳，更仆不知寒漏终。铜盘烧蜡春如烘，悬图索赋何匆匆。蚊脚细字盈方空，酒酣操觚持似公，雕刻自愧吾家雄。
画草虫为黄月坡赋
作者：杨慎
朝代：明
体裁：古风

天下几人画草虫，吴兴公子痴孙隆。冰缣雪练鸣趯趯，丹屏绣几飞薨薨。渔父蜻蜓爱钓缕，美人蟋蟀嫌雕笼。百种生意何融融，夷羊非羊鸿非鸿。长卿带晚翠，简子矜秋红。王孙西游归未得，清江碧草烟濛濛。忆昔曹不兴，点蝇惑�翁。滕王扫蛱蝶，摹榻喧唐宫。宋家道君入能品，鸾标鼊轴沉毡穹。古来好手竟寂寞，老痴江东洒绝迹。君不见醯鸡发覆天梦梦，蠓飞硙雨春飞风。小痴大黠应物理，孙痴非痴乃其聪。痴翁之死谁继出，西川曹狂称最工。痴狂乃有两绝蓻，爚耀滇南与江东。朅来曹狂数相见，吮毫蠲纸惊飞蓬。月坡仙人好奇者，赏鉴自与山谷通。凤嬉亭前月瞳瞳，更仆不知寒漏终。铜盘烧蜡春如烘，悬图索赋何匆匆。蚊脚细字盈方空，酒酣操觚持似公，雕刻自愧吾家雄。
留别三池
作者：杨慎
朝代：明
体裁：五言律诗

垂老复生离，相思天一涯。《四愁》怜远道，《五噫》感明时。树绕青衣国，花深黑水祠。从兹万里去，莫遣雁书迟。
留别刘珥江
作者：杨慎
朝代：明

东波南浦送轻航，怊怅芳春发故乡。泛宅浮家沙鸟外，销魂回首石犀傍。垂垂杨柳人千里，漠漠蒹葭水一方。更喜欲来相慰藉，挐音何日到江阳。
留别安宁滇城诸友
作者：杨慎
朝代：明

垂老西来日，天涯此会稀。马啼声特特，雁阵影飞飞。南海情偏厚，东坡语未非。海庄岑寂地，车辙满荆扉。垂老东还日，天涯此别稀。关山归马地，江水钓鱼矶。秉烛情何尽，衔杯泪欲挥。相思幸相问，处处有鸿飞。
留别安宁滇城诸友·其一
作者：杨慎
朝代：明

垂老西来日，天涯此会稀。马啼声特特，雁阵影飞飞。南海情偏厚，东坡语未非。海庄岑寂地，车辙满荆扉。
留别安宁滇城诸友·其二
作者：杨慎
朝代：明

垂老东还日，天涯此别稀。关山归马地，江水钓鱼矶。秉烛情何尽，衔杯泪欲挥。相思幸相问，处处有鸿飞。
留别峨石李子杂用选句
作者：杨慎
朝代：明

美人仙李姿，相期拾瑶草。讵意旋岚风，吹我千里道。轻舟已迅迈，归信方浩渺。所是同心者，不得殊怀抱。隔江犹恨遥，何况滇云杪。路远梦魂迷，思君令人老。愿托上林鸿，好音及春早。
病中永诀李张唐三公
作者：杨慎
朝代：明

魑魅禦客八千里，羲皇上人四十年。怨诽不学离骚侣，正葩仍为风雅仙。知我罪我春秋笔，今吾故吾逍遥篇。中溪半谷池南叟，此意非公谁与传。
病中秋怀
作者：杨慎
朝代：明

八月江阳暑未休，赫羲朱祲迥添愁。西岷秋老金犹伏，南诏星回火不流。霜信几时来遰雁，雨声终日望鸣鸠。似怜宋玉荷裯怨，故遣班姬团扇留。尹氏遗踪百尺台，招呼不见子归来。可怜文武为邦宪，却泥婵娟养祸胎。鸣牝掇蜂终古恨，衣苔带藻至今哀。悠悠往事嗟何及，浩浩东波去不回。南定楼前碧草春，荔枝林下少埃尘。三泸名号讹千古，二水沱岷会两津。青箬海商船舫集，红妆营妓管弦新。多情莫悔登临数，良夜何妨秉烛频。九丝城寨控诸蛮，旧是鸦飞不到山。深菁篻簩何太毒，横江烽燧不曾閒。萝棡列哨谁传箭，高珙孤城只闭关。安得班超投笔起，戎州暂得破愁颜。江郭西偏寂不喧，卜居草草结棂轩。蕊珠楼接芸香阁，紫洞天环薜荔垣。书载洛中三十乘，经传柱下五千言。宽闲谢客缘贫病，懒散从吾养性源。迢遰城西百尺楼，登兹销暑亦销忧。江山平远难为画，云物高寒易得秋。吉甫清风来玉麈，涪翁妙墨换银钩。馀甘渡口斜阳外，霭乃渔歌杂棹讴。湘累憔悴滞江潭，禅伯逍遥老梵龛。松下围棋闲屦二，花前度曲引杯三。不愁痼疾婴双竖，为喜良医得二楠。采药名山吾愿毕，白头久矣谢朝簪。炎荒避地廿年过，杞国忧天奈尔何。杂种犬羊纷北虏，妖氛牛斗更南倭。浮云江汉愁心结，新月关山涕泪多。身佩安危有诸老，舌们孤孽且长歌。
病中秋怀·其一
作者：杨慎
朝代：明

八月江阳暑未休，赫羲朱祲迥添愁。西岷秋老金犹伏，南诏星回火不流。霜信几时来遰雁，雨声终日望鸣鸠。似怜宋玉荷裯怨，故遣班姬团扇留。
病中秋怀·其七
作者：杨慎
朝代：明

湘累憔悴滞江潭，禅伯逍遥老梵龛。松下围棋闲屦二，花前度曲引杯三。不愁痼疾婴双竖，为喜良医得二楠。采药名山吾愿毕，白头久矣谢朝簪。
病中秋怀·其三
作者：杨慎
朝代：明

南定楼前碧草春，荔枝林下少埃尘。三泸名号讹千古，二水沱岷会两津。青箬海商船舫集，红妆营妓管弦新。多情莫悔登临数，良夜何妨秉烛频。
病中秋怀·其二
作者：杨慎
朝代：明

尹氏遗踪百尺台，招呼不见子归来。可怜文武为邦宪，却泥婵娟养祸胎。鸣牝掇蜂终古恨，衣苔带藻至今哀。悠悠往事嗟何及，浩浩东波去不回。
病中秋怀·其五
作者：杨慎
朝代：明

江郭西偏寂不喧，卜居草草结棂轩。蕊珠楼接芸香阁，紫洞天环薜荔垣。书载洛中三十乘，经传柱下五千言。宽闲谢客缘贫病，懒散从吾养性源。
病中秋怀·其八
作者：杨慎
朝代：明

炎荒避地廿年过，杞国忧天奈尔何。杂种犬羊纷北虏，妖氛牛斗更南倭。浮云江汉愁心结，新月关山涕泪多。身佩安危有诸老，舌们孤孽且长歌。
病中秋怀·其六
作者：杨慎
朝代：明

迢遰城西百尺楼，登兹销暑亦销忧。江山平远难为画，云物高寒易得秋。吉甫清风来玉麈，涪翁妙墨换银钩。馀甘渡口斜阳外，霭乃渔歌杂棹讴。
病中秋怀·其四
作者：杨慎
朝代：明

九丝城寨控诸蛮，旧是鸦飞不到山。深菁篻簩何太毒，横江烽燧不曾閒。萝棡列哨谁传箭，高珙孤城只闭关。安得班超投笔起，戎州暂得破愁颜。
病渴汲楼前井花水饮之
作者：杨慎
朝代：明

半夜儿童汲井花，老夫病渴漱云牙。八公德水何须问，甘露清泠在我家。
癸未除夕
作者：杨慎
朝代：明

金壶跃温酎，华烛蟠暖烟。壁阴逝可惜，琼筹俄已迁。哕哕鸾声动，苍苍龙角旋。椒觞犹颂酒，兰佩催朝天。
登丹棱县白塔寺塔与吕竿川同赋
作者：杨慎
朝代：明

窣堵岧嵉出半空，蔚蓝天界接刚风。鱼凫彊域遥瞻外，龙鹄山川近览中。乍似潜虬穿坎窞，俄惊飞鸟出樊笼。登高胜侣归来晚，楼阁烟花紫翠重。
登大慧寺逌然台是日杜鹃鸣于北都
作者：杨慎
朝代：明

驱马出城阙，置酒临高台。高台见百里，坐望西山隈。云气何飘飘，㑂佛接蒿莱。前有芳树林，清阴郁徘徊。飞鸟遗之音，宛转悽以哀。杜鹃非北羽，谁遣从南来。常恐商飙发，使我脩兰摧。长歌行路难，感激伤中怀。
登大慧寺逌然台是日杜鹃鸣于北都
作者：杨慎
朝代：明
体裁：古风

驱马出城阙，置酒临高台。高台见百里，坐望西山隈。云气何飘飘，仿佛接蒿莱。前有芳树林，清阴郁徘徊。飞鸟遗之音，宛转悽以哀。杜鹃非北羽，谁遣从南来。常恐商飙发，使我脩兰摧。长歌行路难，感激伤中怀。
登海宝寺望侍御唐池南别业因赠
作者：杨慎
朝代：明

横紫烟光凝上方，人家宛在水中央。一重一掩肺脯地，某水某丘游钓乡。忆我频年枉书札，与君连日醉壶觞。诗瓢不似山人瘦，大雅堂高接盛唐。
登金华山玉京观中有陈子昂书台
作者：杨慎
朝代：明

巴峤亭前立，涪江槛外斜。雪堂开洞府，云木上烟霞。叶响非关雨，林香不是花。玉京如可到，从此问丹砂。古调今寥落，令人忆拾遗。不图垂拱世，复睹建安诗。瑟在犹清庙，碑残尚色丝。紫玚留咏后，千载有钟期。
登金华山玉京观中有陈子昂书台·其一
作者：杨慎
朝代：明

巴峤亭前立，涪江槛外斜。雪堂开洞府，云木上烟霞。叶响非关雨，林香不是花。玉京如可到，从此问丹砂。
登金华山玉京观中有陈子昂书台·其二
作者：杨慎
朝代：明

古调今寥落，令人忆拾遗。不图垂拱世，复睹建安诗。瑟在犹清庙，碑残尚色丝。紫玚留咏后，千载有钟期。
登黄鹤楼
作者：杨慎
朝代：明
体裁：七言律诗

江上危楼海内名，登临不尽古今情。风前估客蒲帆影，夜半仙人玉笛声。春水雪消巴子国，烟波晴接汉阳城。东南暇日多嘉会，笑指浮云望太清。
白云岩为谢左溪赋
作者：杨慎
朝代：明

红云拥帝居，紫云荫仙箓。白云何悠扬，舒卷岩之曲。震泽昔从龙，液池曾下鹄。出岫本无心，悬车返初服。憬彼入深林，跫然在空谷。风听弘景松，露采渊明菊。菊露缀明珠，松风？球玉。九牧谢两龚，三间谐二陆。何日和云谣，西池春草绿。
白云岩为谢左溪赋
作者：杨慎
朝代：明
体裁：古风

红云拥帝居，紫云荫仙箓。白云何悠扬，舒卷岩之曲。震泽昔从龙，液池曾下鹄。出岫本无心，悬车返初服。憬彼入深林，跫然在空谷。风听弘景松，露采渊明菊。菊露缀明珠，松风�球玉。九牧谢两龚，三间谐二陆。何日和云谣，西池春草绿。
白崖
作者：杨慎
朝代：明

云开远见彩云州，一片烟岚鸟外浮。还见前年山下路，密蒙花发艳新秋。
白石羹
作者：杨慎
朝代：明

童子报仙翁，白石羹初熟。坐客不须尝，归家牚破腹。
白莲
作者：杨慎
朝代：明

凌波仙子白霓裳，风助精神露洗妆。曾向蕊珠宫里见，人间何处有红芳。玉立亭亭笑粉光，浣纱人在越溪傍。鳞官⾙屋难留住，合上吴王白玉床。风清月皎露华凉，深隐花丛暗递香。寄语玉人休折尽，夜深留伴睡鸳鸯。
白莲·其一
作者：杨慎
朝代：明

凌波仙子白霓裳，风助精神露洗妆。曾向蕊珠宫里见，人间何处有红芳。
白莲·其三
作者：杨慎
朝代：明

风清月皎露华凉，深隐花丛暗递香。寄语玉人休折尽，夜深留伴睡鸳鸯。
白莲·其二
作者：杨慎
朝代：明

玉立亭亭笑粉光，浣纱人在越溪傍。鳞官⾙屋难留住，合上吴王白玉床。
白龙寺
作者：杨慎
朝代：明

诗人张禺山，喜用白龙字。何事独无诗，留题白龙寺。
百字令·病中起登楼填词一首
作者：杨慎
朝代：明

遥峰青染，见天外树杪，余霞红闪。小榭轻埃喜屏翳，层阴才收有渰。钟鼓新晴，楼台暮景，快听渔阳掺。酒市旗亭，何处青帘飞飐。惆怅枕病凋年，棐几尘生，荆扉昼掩。药里关心诗总废，谁问东皋西崦。过却重阳，篱边都不见，玉镶金锬。峭寒无寐，沉沉细数更点。
百日红
作者：杨慎
朝代：明

李径桃蹊与杏丛，春来二十四番风。朝开暮落浑堪惜，何似雕阑百日红。
百梅亭
作者：杨慎
朝代：明

绿萼红跗映碧泷，山香水调换新腔。翰林风月三千首，乐府鸳鸯七十双。陈阁临春森玉树，汉宫不夜烂金釭。梨云梨雪都成梦，桃叶桃根枉渡江。
百福寺夜宿
作者：杨慎
朝代：明

千仞峰头佛日晴，云端忽见两僧迎。篝灯宴坐昙华结，汲水煎茶雪浪生。翠竹黄花同入偈，蛟龙丘蚓杂题名。石房夜冷难成寐，恼杀荒鸡不肯鸣。
盘江渡
作者：杨慎
朝代：明

庄蹻牂柯楚地，博望乘槎汉年。一壑云涛洚洞，两岸石磴勾连。树锋夕声灵籁，草际朝岚暮烟。倦策萧萧羸马，愁看站站飞鸢。
盘江行
作者：杨慎
朝代：明

可怜盘江河，年年瘴疠多。青草二三月，绿烟生碧波。行人好经过。
看花出郊村店小饮
作者：杨慎
朝代：明
体裁：七言律诗

异国平居野兴深，花边立马此登临。云林未许成归隐，尘世惟思学醉吟。若下风流新蚁绿，长安春已旧貂金。芳菲迟尔来何暮，叶底流莺正好音。
看花出郊村店小饮
作者：杨慎
朝代：明

异国平居野兴深，花边立马此登临。云林未许成归隐，尘世惟思学醉吟。若下风流新蚁绿，长安春巳旧貂金。芳菲迟尔来何暮，叶底流莺正好音。
石云寺见山茶梅忆愈光
作者：杨慎
朝代：明

江梅山茶早争新，点苍逢春忆滇春。金碧同游似昨日，红素两芳如故人。此山见花还载酒，醉歌激越喧林薮。莫看华鬓惊客心，且喜风光入吾手。
石冈沐公希甫挽诗
作者：杨慎
朝代：明

几醉锦筵金叵罗，忽骑天驷上天河。霸陵犹记将军猎，沛邑能忘猛士歌。春寒泽畔经过少，日暮山阳涕泪多。露薤霜蒿悲自古，蹊桃营柳柰君何。
石宝寺
作者：杨慎
朝代：明
体裁：古风

回涧数峰合丛篁，一径斜翠氛林翳，日班溜碧横霞。石栈重悬阁云亭，半蔽花梦频惊燕，雀窟迥错龙蛇。昏晓更天界阴阳，窜物华檀施象数，著幻巧鬼工奢。千尺�罗幕双堆，拥玉髽厨人羹绿，笋溪客饭胡麻。单裌春深健空山，雨后哗诸天人不，到来往白云车。
硖石道
作者：杨慎
朝代：明

石壕环陕驿，渑水带崤关。东望封泥谷，南运积甲山。秦轮无只返，赵璧有双还。陈迹虚无里，荒台蔓草间。
硖石道
作者：杨慎
朝代：明

石壕环陕驿，渑水带崤关。东望封泥谷，南连积甲山。秦轮无只返，赵璧有双还。陈迹虚无里，荒台蔓草间。
碧对轩
作者：杨慎
朝代：明

仲尼从凤嬉，子云慕鸿飞。兴托寥天廓，迹与名山依。伊予事执鞭，夙龄脱絷鞿。考室临苍莽，开轩面翠微。碧鸡栖灵景，彩翚曜烟霏。英岊耸升望，晴峦引高晞。会心生远意，娱人留清辉。玉露缀丹研，璧月流金徽。息偃忘坐起，晤言无是非。柱下有遗言，所贵知我希。
碧筒杯次余懋昭韵
作者：杨慎
朝代：明

月户星楹敞夜灯，荷筒桑落共淹仍。倾来细泻珠盘颗，摘去愁空翠盖层。消渴凉生金掌露，迎风寒瑩玉壶冰。三更促席归何晚，百罚深杯谢不能。
碧筒杯次余懋昭韵
作者：杨慎
朝代：明
体裁：七言律诗

月户星楹敞夜灯，荷筒桑落共淹仍。倾来细泻珠盘颗，摘去愁空翠盖层。消渴凉生金掌露，迎风寒莹玉壶冰。三更促席归何晚，百罚深杯谢不能。
禁直春寒
作者：杨慎
朝代：明

太乙祠灯罢，甘泉荐鬯回。青阳孟月启，华晷上春催。温树花全敛，曲池冰不开。通天明星馆，迎风寒露台。清泠异尘境，霄雿隔蓬莱。玉女窥窗下，金徒抱箭来。网户排云掩，瑶墀映雪皑。中郎五日直，内史三宵陪。郑编犹重御，越罗当未裁。欲分青藜火，共举渌醽杯。
禹碑歌
作者：杨慎
朝代：明

神禹碑在岣嵝尖，祝融之峰凌朱炎。龙画傍分结搆古，螺书匾刻戈锋铦。万八千丈不可上，仙扃灵钥幽仄潜。昌黎南迁曾一过，纷披芙蓉搴水帘。天柱夜瞰星辰下，云堂朝见阳辉暹。追寻夏载赤石峻，封埋古刻苍苔黏。拳科倒薤形已近，鸾漂凤泊辞何纤。墨本流传世应罕，青字名状人空瞻。永叔明诚及浃漈，集古金石穷该兼。昈列箴铭暨款识，横陈？䵻和釜鬵。胡为至宝反弃置，捃摭磨蚁捐乌蟾。又闻朱张游岳麓，霁雪天风彯佩襜。搜奇索秘迹欲遍，舂倡撞和诗无厌。七目崎岖信有觌，一字膏馥宁忘拈。非关嵽嵲阻登陟，定是藤葛笼窥觇。好古予生嗟太晚，拜嘉君贶情深忺。老眼增明若发覆，尺喙禁龂如施钳。七十七字挐螭虎，三千馀岁丛蛇蚺。忆昔乾坤漏息壤，荡析蒸庶依苓椮。帝嗟怀襄咨文命，卿佐洚洞分忧惔。洲并渚混没营窟，鸟迹兽迒交门檐。朅来南云又北梦，直罄西被仍东渐。黄熊三足变鲧服，白狐九尾歌庞袡。后乘包湖受玉箓，前列温洛呈畴？。永奔窜舞那辞胝，平成天地犹垂谦。华岳泰衡祗镇定，郁塞昏徙逃噣噞。文章绚烂悬日月，风雷呵护环屏黔。君不见周原石鼓半巳泐，秦湫楚诅全皆歼。此碑虽存岂易得，障有岚霭峰嵁岩。跫音夐绝柱藜藿，吊影䫻瑟森櫹楠。湘娥遗佩冷斑竹，山鬼结旗零翠蔹。造物精英忌泄露，祗恐羽化难留淹。欲摹拓本镌崖壁，要使好事传缃缣。著书重订琳琅谱，装帖新耀琼瑶签。麝煤轻翰蝉趐榻，烦君再寄西飞鹣。
禹碑歌
作者：杨慎
朝代：明
体裁：古风

神禹碑在岣嵝尖，祝融之峰凌朱炎。龙画傍分结搆古，螺书匾刻戈锋铦。万八千丈不可上，仙扃灵钥幽仄潜。昌黎南迁曾一过，纷披芙蓉搴水帘。天柱夜瞰星辰下，云堂朝见阳辉暹。追寻夏载赤石峻，封埋古刻苍苔黏。拳科倒薤形已近，鸾漂凤泊辞何纤。墨本流传世应罕，青字名状人空瞻。永叔明诚及浃漈，集古金石穷该兼。昈列箴铭暨款识，横陈�䵻和釜鬵。胡为至宝反弃置，捃摭磨蚁捐乌蟾。又闻朱张游岳麓，霁雪天风彯佩襜。搜奇索秘迹欲遍，舂倡撞和诗无厌。七目崎岖信有觌，一字膏馥宁忘拈。非关嵽嵲阻登陟，定是藤葛笼窥觇。好古予生嗟太晚，拜嘉君贶情深忺。老眼增明若发覆，尺喙禁龂如施钳。七十七字挐螭虎，三千馀岁丛蛇蚺。忆昔乾坤漏息壤，荡析蒸庶依苓椮。帝嗟怀襄咨文命，卿佐洚洞分忧惔。洲并渚混没营窟，鸟迹兽迒交门檐。朅来南云又北梦，直罄西被仍东渐。黄熊三足变鲧服，白狐九尾歌庞袡。后乘包湖受玉箓，前列温洛呈畴�。永奔窜舞那辞胝，平成天地犹垂谦。华岳泰衡祗镇定，郁塞昏徙逃噣噞。文章绚烂悬日月，风雷呵护环屏黔。君不见周原石鼓半已泐，秦湫楚诅全皆歼。此碑虽存岂易得，障有岚霭峰嵁岩。跫音夐绝柱藜藿，吊影䫻瑟森櫹楠。湘娥遗佩冷斑竹，山鬼结旗零翠蔹。造物精英忌泄露，祗恐羽化难留淹。欲摹拓本镌崖壁，要使好事传缃缣。著书重订琳琅谱，装帖新耀琼瑶签。麝煤轻翰蝉趐榻，烦君再寄西飞鹣。
禺山传五岳山人任少海书札兼致问讯因忆
作者：杨慎
朝代：明
体裁：六言诗

五岳山人相忆，八行书札遥通。吹箫夜郎月下，采药白帝云中。尘世英雄易老，浮生踪迹难同。张衡《四愁》吟断，宋玉《九辩》悲穷。
离席行送彭二
作者：杨慎
朝代：明
体裁：古风

昔子从军巴蜀山，横戈千里何间关。坐使麒麟日月焕，行收鱼鸟风云闲。文武才名归一姓，兄弟勋华许谁并。起晚已谢时运倾，当阳再睹乾坤正。陟冈在原来复返，海水天风岁将晚。行行白马燕雪深，飞飞黄鹄秦云远。离堂命酒羽觞疾，毕昂盈轩月东出。主人留连客离席，慷慨为子歌今夕。
离思行
作者：杨慎
朝代：明

飞蓬无根株，飘飖随风起。游子辞家乡，流落在万里。当歌有苦调，对酒无欣喜。闭门愁绪集，出门多荆杞。徬徨安所之，断肠分流水。水流何潺湲，远游几时还。南望蜻蛉道，西眺渠滥川。石子何磊磊，水流何煎煎。山川隔宇县，仰视空云烟。鸿飞远不到，书迹何由传。愁来坐自叹，气结不能言。愿假黄鹄羽，轻举随风旋。
离思行·其一
作者：杨慎
朝代：明

飞蓬无根株，飘飖随风起。游子辞家乡，流落在万里。当歌有苦调，对酒无欣喜。闭门愁绪集，出门多荆杞。徬徨安所之，断肠分流水。水流何潺湲，远游几时还。
离思行·其二
作者：杨慎
朝代：明

南望蜻蛉道，西眺渠滥川。石子何磊磊，水流何煎煎。山川隔宇县，仰视空云烟。鸿飞远不到，书迹何由传。愁来坐自叹，气结不能言。愿假黄鹄羽，轻举随风旋。
禽言
作者：杨慎
朝代：明
体裁：古风

动君早归，君归恨不早！铁桥铜柱灵山道，棘云爨务连晴昊。客头未白心先老。归恨不早！
秋夕
作者：杨慎
朝代：明

月暗萤头点草，露凉蚊喙开花。病怀不寐达旦，归梦何由到家。
秋夕效六朝体
作者：杨慎
朝代：明

美人别我去，春恨满蘼芜。况是新秋夕，相思芳岁徂。月纤京兆画，星点汉皋珠。峰霞张锦颊，池潋湛清矑。物色那堪对，情悰可忍孤。将怀结楚梦，流思向云巫。
秋夕稍凉坐蕊珠楼即景
作者：杨慎
朝代：明

凉牗方开一幅天，疏星点缀冷金笺。嗈鸣雁过横斜字，写出秋声赋一篇。
秋夕高峣早起
作者：杨慎
朝代：明

独向高峣宿，遥闻水寺钟。疏灯青耿壁，斜月翠沉峰。星点萤穿竹，潮音鹤舞松。明湖开晓镜，倒影木芙蓉。
秋情游海源寺
作者：杨慎
朝代：明

林壑散烟霏，钟鼓喧清晓。日气抱峦阴，虹桥上云杪。离鸿海岛来，疑是三青鸟。
秋日杂诗
作者：杨慎
朝代：明

秋霖溢城阙，后土何时乾。周行无轨辙，出入阻且艰。长安有一士，荜门昼长关。开径理蓬蒿，荒我蕙与兰。蕙兰日将歇，蓬蒿不可删。仰首向浮云，慨然增永叹。羲和运天晷，候虫和岁阴。昔为莎鸡羽，今为蟋蟀吟。感彼萧条节，动此栖迟心。旅人在异乡，相思梦同衾。登临一以眺，但见丘与岑。清泠含广泽，悲商印遥林。结轸还归来，当轩抚鸣琴。幽兰久不奏，谁哉知此音。
秋日杂诗·其一
作者：杨慎
朝代：明

秋霖溢城阙，后土何时乾。周行无轨辙，出入阻且艰。长安有一士，荜门昼长关。开径理蓬蒿，荒我蕙与兰。蕙兰日将歇，蓬蒿不可删。仰首向浮云，慨然增永叹。
秋日杂诗·其二
作者：杨慎
朝代：明

羲和运天晷，候虫和岁阴。昔为莎鸡羽，今为蟋蟀吟。感彼萧条节，动此栖迟心。旅人在异乡，相思梦同衾。登临一以眺，但见丘与岑。清泠含广泽，悲商印遥林。结轸还归来，当轩抚鸣琴。幽兰久不奏，谁哉知此音。
秋日枕疾
作者：杨慎
朝代：明

陋巷本寂寞，病来人更稀。气候倏忽变，阴晴顷刻非。量移寒燠榻，调停单裌衣。馀生付泡影，焉知衡气机。风前黄叶树，雨后紫苔墙。肺病知秋早，身閒觉日长。杵声频捣药，烟缕渐消香。遮眼聊书卷，雕虫久已忘。病叟茅亭卧，顽童竹杖随。半人嘲凿齿，一足笑虞夔。梦境虚传蝶，支床底用龟。古方浑不效，无乃伪轩岐。残灯光翳壁，斜月影穿帷。衰鬓难禁日，幽忧不寐时。棘篱嗥夜犬，茅栋笑寒鸱。展转那堪说，呻吟强作诗。
秋日枕疾·其一
作者：杨慎
朝代：明

陋巷本寂寞，病来人更稀。气候倏忽变，阴晴顷刻非。量移寒燠榻，调停单裌衣。馀生付泡影，焉知衡气机。
秋日枕疾·其三
作者：杨慎
朝代：明

病叟茅亭卧，顽童竹杖随。半人嘲凿齿，一足笑虞夔。梦境虚传蝶，支床底用龟。古方浑不效，无乃伪轩岐。
秋日枕疾·其二
作者：杨慎
朝代：明

风前黄叶树，雨后紫苔墙。肺病知秋早，身閒觉日长。杵声频捣药，烟缕渐消香。遮眼聊书卷，雕虫久已忘。
秋日枕疾·其四
作者：杨慎
朝代：明

残灯光翳壁，斜月影穿帷。衰鬓难禁日，幽忧不寐时。棘篱嗥夜犬，茅栋笑寒鸱。展转那堪说，呻吟强作诗。
秋晚
作者：杨慎
朝代：明

婢喜蝇僵雾帐，儿誇蜗篆风楹。片云片雨送暑，残日残霞闪晴。
秋风引
作者：杨慎
朝代：明
体裁：五言律诗

霜凛衔芦急，秋深悬炭轻。觱篥吹篱响，熠耀傃阶明。卢女流黄色，班姬捣素声。谁教《明月引》，翻作《苦寒行》。
秦始皇陵
作者：杨慎
朝代：明
体裁：七言律诗

扫旦金星白昼悬，似伤鹑首剪秦川。俄传江璧神徂日，谁见钧天梦帝年。借问茅焦历井斡，何如徐福泛楼船。乌骓三月咸阳火，远是画坑竹帛烟。
积翠岩
作者：杨慎
朝代：明

翠岩隐玄龛，苔径无鸟迹。不见煮茶烟，那知有禅客。
积雨始晴
作者：杨慎
朝代：明

霁晓凭高处，凉风吹我襟。海天堪倚杵，岭树小如簪。
立春咏缶梅
作者：杨慎
朝代：明

新春见早梅，先折一枝来。不待并刀剪，何须羯鼓催。年光掌上出，春色鬓边回。影浸金瓶水，香留玉镜台。精神怜粉素，零落惜琼瑰。情惹阳云梦，歌成郢雪才。佳人知爱重，摘取泛霜杯。
立春日禁中对雪
作者：杨慎
朝代：明

天街晴雪照帘栊，万户千门似郢中。先向晓营添朔气，却随春仗转条风。上林花信梅边出，太淑波声柳外通。郢客高歌谁属和，巴人下曲本难工。
立春滇郭西看山茶
作者：杨慎
朝代：明

山国山茶太繁品，春盘春菜先此筵。多情日日花懊恼，无赖家家白接连。河阳少年亦好事，杜陵老翁惟醉眠。归来琼枝犹照眼，焰紫然红君马前。
竞渡浪系三言
作者：杨慎
朝代：明
体裁：古风

天中届，午节戾。雨不雨，霁不霁。扇凉飔，消暑气。江之永，水无际。桥横霓，树如荠。玉洼菖，锦林荔。竞龙舟，荡犀枻。殷雷鼓，浮云吹。汨齐出，瀺灂揭。霭乃倡，于蔿继。幖争夺，纛相掣。楚曼姬，巴妠妓。影照钗，沫溅袂。山凝紫，日映未。鳞霞穿，蟾钩缀。乐无荒，倦而憩。榜�艛，汎容裔。矍铄翁，尚儿戏。效琦玕，�浪系。
竹户
作者：杨慎
朝代：明
体裁：五言律诗

竹户少尘埃，浓阴郁不开。静闻清露坠，凉送好风来。鸟下弹琼粉，虫行篆紫苔。无人共欣赏，坐啸独悠哉。
竹枝词（九首）
作者：杨慎
朝代：明

清江白石女郎神，门外往来祈赛频。
风鋋青旗香雨歇，山姜花开瑶草春。
竹浪词为刘珥江赋
作者：杨慎
朝代：明

新结茅斋近少城，清流映带更多情。幽怀似怪王维少，柳浪何如竹浪清。青岚帚扫紫筠烟，垂露珠零绿粉天。最美仙郎能缩地，筼筜谷在锦江边。一部清商竹啸风，三霄碧纛舞晴空。披襟巳在珠宫上，宋玉兰台赋漫雄。锦箨花绷护笋根，龙孙蛇祖启风门。对青好续涪翁赋，滴露研朱挂月村。众窍为嘘万窍号，调调未定见刁刁。画风雄笔君须继，北海南溟捲紫毫。鸾暮笼烟还漏月，凤晨防露更来风。宽闲不似城中地，水碧金膏五百弓。一节为船碧海通，十洲三岛访仙翁。乘风破浪非坐事，好在垂天万里蓬。
竹浪词为刘珥江赋·其一
作者：杨慎
朝代：明

新结茅斋近少城，清流映带更多情。幽怀似怪王维少，柳浪何如竹浪清。
竹浪词为刘珥江赋·其七
作者：杨慎
朝代：明

一节为船碧海通，十洲三岛访仙翁。乘风破浪非坐事，好在垂天万里蓬。
竹浪词为刘珥江赋·其三
作者：杨慎
朝代：明
体裁：乐府曲辞

一部清商竹啸风，三霄碧纛舞晴空。披襟已在珠宫上，宋玉兰台赋漫雄。
竹浪词为刘珥江赋·其三
作者：杨慎
朝代：明

一部清商竹啸风，三霄碧纛舞晴空。披襟巳在珠宫上，宋玉兰台赋漫雄。
竹浪词为刘珥江赋·其二
作者：杨慎
朝代：明

青岚帚扫紫筠烟，垂露珠零绿粉天。最美仙郎能缩地，筼筜谷在锦江边。
竹浪词为刘珥江赋·其五
作者：杨慎
朝代：明

众窍为嘘万窍号，调调未定见刁刁。画风雄笔君须继，北海南溟捲紫毫。
竹浪词为刘珥江赋·其六
作者：杨慎
朝代：明

鸾暮笼烟还漏月，凤晨防露更来风。宽闲不似城中地，水碧金膏五百弓。
竹浪词为刘珥江赋·其四
作者：杨慎
朝代：明

锦箨花绷护笋根，龙孙蛇祖启风门。对青好续涪翁赋，滴露研朱挂月村。
笠泽弄三解为潘参藩父寿·其三
作者：杨慎
朝代：明
体裁：乐府曲辞

莺湖小雪梅照天。鲈�莼豉酒如泉。锦袍起舞白华篇。白华篇，丹桂曲。祝千龄，绥百禄。
筇竹寺
作者：杨慎
朝代：明
体裁：五言绝句

博望南行路，昆池杳若天。自怜迁播客，一住已三年。
筇竹寺
作者：杨慎
朝代：明

博望南行路，昆池杳若天。自怜迁播客，一住巳三年。
答段水部德夫
作者：杨慎
朝代：明

天涯戎旅春，一十五回春。多情花与鸟，岁岁肯留人。
箐口关
作者：杨慎
朝代：明

箐口关何险，山头路更赊。淩兢磨旋蚁，屈曲阵蟠蛇。官舍惟孤舍，人家无一家。客心何处切，夕照闪归鸦。
箕山王氏亭子
作者：杨慎
朝代：明

华馆敞清虚，兰塘带碧渠。山云迎下榻，海月入前除。席对仙人宴，门回长者车。林喧沽酒鸟，水跃听琴鱼。六马将军画，双鸾内史书。天游脱羁絷，野服谢簪裾。策杖歌招隐，披襟诵卜居。莬裘名胜地，真作偓佺庐。
箕山王氏亭子
作者：杨慎
朝代：明
体裁：五言排律

华馆敞清虚，兰塘带碧渠。山云迎下榻，海月入前除。席对仙人宴，门回长者车。林喧沽酒鸟，水跃听琴鱼。六马将军画，双鸾内史书。天游脱羁絷，野服谢簪裾。策杖歌招隐，披襟诵卜居。菟裘名胜地，真作偓佺庐。
粉团花
作者：杨慎
朝代：明

靓饰礼容腻玉肌，轻风渥露锦屏帏。钗头懒戴应嫌重，留取馀香染夜衣。
素馨花
作者：杨慎
朝代：明

金碧佳人堕马妆，鹧鸪林里斗芬芳。穿花贯缕盘香雪，曾把风流恼陆郎。
紫杉行
作者：杨慎
朝代：明

雉鸡斑文孔雀尾，紫杉载月八千里。越舲楚舵相并行，半入明湖半蕲水。人生丑好无百年，束缚亦得归黄泉。此物何用一百片，水鬼揶揄风浪颠。
红蕖引用李长吉体
作者：杨慎
朝代：明

红蕖罗袜艳长江，苔钱翠腻弓鞋帮。邯郸步弱西陵远，螓蛾欲飞玄的双。妙鬘云盘巫螺浅，垂柳梳梳花剪剪。鱼尾霞烘卯色天，紫磨金轮月夕圆。衍波遥递绡宫笺，素女多情愁牉弦。
纪梦
作者：杨慎
朝代：明

梦里江阳荔子单，觉来枕上五更寒。含情懒对痴人说，强向杯中觅旧欢。
绀甲丽人
作者：杨慎
朝代：明

银甲卸弹筝，花从玉指生。逡巡卷罗袖，掩抑捧金觥。莫摘相思子，琼枝最有情。
绀甲丽人
作者：杨慎
朝代：明

银甲卸弹筝，花从玉指生。逡巡捲罗袖，掩抑捧金觥。莫摘相思子，琼枝最有情。
结交行赠张季文兼寄刘建之
作者：杨慎
朝代：明

涧有流泉山有尘，结交易交心难亲。古人所以叹，白首恒如新。弹冠当途少知己，何况贫交多苦辛。慎也早充观国宾，金马兰台献纳臣。亨衢岂但履虎尾，逢时吐气婴龙鳞。一朝远谪滨万死，旷野匪兕谁与邻。旧游相弃不相识，平生怀抱空向人。行路之难有如此，感慨令人思洗耳。新知者谁张与刘，一见豁然忘旅忧。晤言数晨夕，欢娱历春秋。竹林不厌清狂客，漆园共拟逍遥游。马鸣龙树访野寺，鸾吟凤笑登高丘。山中日月自潇洒，眼前世事空悠悠。穷途握手心尚尔，云天高义谁能俦。刘子昨别皋桥头，君今复动西南驺。故乡遥忆不可见，故人同心复异县。枯鱼涸辙怀沬濡，穷鸟空林垂羽翰。黯然销魂望去尘，徒有临岐泪如霰。君上青云翼日车，我看明月隔天涯。行欲寻仙三岛去，相思青鸟递瑶华。
续东波狂云妒佳月
作者：杨慎
朝代：明

狂云妒佳月，蜉蝣撼大树。佳月了不嗔，大树何曾拒。轻薄哂王杨，群儿谤李杜。光燄万丈长，江河千古注。勿言人可欺，大言终自误。
续百一诗
作者：杨慎
朝代：明

齐庭陈大吕，荆国起巫音。雪宫繁钟鼓，朝云进荒淫。韶䪫既已远，凤鸟不复吟。中和变贞则，哀怨荡人心。师矌奏清角，晋壤飞祅祲。曲工知烱戒，灿言成良箴。乐象析理乱，谁言古犹今。佽飞佩宝剑，涉江遇阳侯。风涛起连山，双蛟夹行舟。舟人甘朽骨，壮士故不忧。解衣谢行侣，拔剑探灵湫。剌蛟同剸蚓，怒浪成安流。名垂千载誉，位取三圭酬。嗤彼越王孙，榜歌戏中流。豫让感知己，之死无二心。青茾敦友义，捐躯酬断金。煌煌彼二节，照曜古与今。国士有馀誉，参乘无知音。何当续良史，鸿笔兴幽沉。无恤营襄国，诡遇树崇勋。宝符吞中山，铜斗挥代君。都邑曜错绣，戈鋋耿长云。天道如环运，人事犹玦分。平原生荿草，邯郸起烟氛。一为房陵讴，凄恻谁能闻。许由轻九州，归休娱颖颜。共伯弃千乘，结隐巢首山。渔钓性自适，轩冕忧相关。泽雉苦樊笼，神龙乐潺湲。何事子牟心，犹存魏阙间。大禹入祵邦，累然解衣行。墨子见荆王，锦衣吹玉笙。岂不易性素，所重在全生。栖栖非余志，皦皦非余情。所愧先机者，飘然反柴荆。被褐怀珠玉，何人知姓名。墨子回车地，朝歌佳丽丛。新台既清洒，淇水复春融。锵如南子佩，锦车同卫公。隋珠光照日，罗衣香从风。招摇过柳市，繁华惊娈童。垝垣望复关，桑中接上宫。咄哉赞好德，后乘有蹲龙。周鼎铸饕餮，有首不见身。食人未下咽，灾害旋相因。祸福互倚伏，龙蛇有屈伸。何事悠悠子，狂冥若眯尘。感彼塞翁言，宜用书君绅。郑国有良贾，弦高与奚施。西市黍离国，东遇虎狼师。乌犍纳犒质，白壁通款辞。乙丙已奋气，殽函成积尸。小邦得干城，强敌亦何为。楚女竞吴桑，两国遂交兵。膏血润百里，宝玉弃连城。蚁穴溃金堤，爝火熛山楹。毫釐一为跌，寻丈忽已倾。由蘖在彊场，捍禦非干旌。安得起宋就，永息瓜亭争。尺木既有节，寸玉亦有瑕。清螭游浊水，玄泽□金沙。小夫工指摘，巧言多諠哗。丘蚓嗤蛰龙，折杨笑皇华。不遇明哲人，终然成叹嗟。隙阴审时运，瓶冰知天寒。行人在万里，道路多险难。放辙愁羊肠，方舟畏狂澜。渺渺音问阔，迢迢岁月殚。采绿动朝思，葛生劳夕叹。愿言托宵梦，驰景随飞翰。齐后厌佛士，甘与鲋鲵居。狐咺行哭谏，陈斧斮东闾。囹圄系鸾凤，珩璜带猿狙。燕兵一旦至，国象成剥庐。达生走奔绥，触子驰亡车。遂令爽鸠乐，鞠为草莽墟。麋鹿游苏台，不独伤子胥。东方本彦士，和光在尘喧。窃桃朱鸟窗，避世金马门。狎俗犹鸥鸟，齐物若鴳鹍。虚称羽人流，空拟岁星魂。柱下自异曲，滑稽岂同源。惟应夏泰初，千载契知言。葛藟萦樛木，兔丝附女萝。夭夭二小草，洪荫仰巨柯。酆邑美任姒，湘渚咏英娥。彤管久尘翳，妒津生洛河。青史伤人彘，黄云惊女讹。骣牛信可乘，良法在金科。
续百一诗·其一
作者：杨慎
朝代：明

齐庭陈大吕，荆国起巫音。雪宫繁钟鼓，朝云进荒淫。韶䪫既已远，凤鸟不复吟。中和变贞则，哀怨荡人心。师矌奏清角，晋壤飞祅祲。曲工知烱戒，灿言成良箴。乐象析理乱，谁言古犹今。
续百一诗其七
作者：杨慎
朝代：明
体裁：古风

墨子回车地，朝歌佳丽丛。新台既清洒，淇水复春融。锵如南子佩，锦车同卫公。隋珠光照日，罗衣香从风。招摇过柳市，繁华惊娈童。垝垣望复关，桑中接上宫。咄哉赞好德，后乘有蹲龙。
续百一诗其三
作者：杨慎
朝代：明
体裁：古风

豫让感知己，之死无二心。青茾敦友义，捐躯酬断金。煌煌彼二节，照曜古与今。国士有馀誉，参乘无知音。何当续良史，鸿笔兴幽沉。
续百一诗其九
作者：杨慎
朝代：明
体裁：古风

郑国有良贾，弦高与奚施。西市黍离国，东遇虎狼师。乌犍纳犒质，白壁通款辞。乙丙已奋气，殽函成积尸。小邦得干城，强敌亦何为。
续百一诗其二
作者：杨慎
朝代：明
体裁：古风

佽飞佩宝剑，涉江遇阳侯。风涛起连山，双蛟夹行舟。舟人甘朽骨，壮士故不忧。解衣谢行侣，拔剑探灵湫。剌蛟同剸蚓，怒浪成安流。名垂千载誉，位取三圭酬。嗤彼越王孙，榜歌戏中流。
续百一诗其五
作者：杨慎
朝代：明
体裁：古风

许由轻九州，归休娱颖颜。共伯弃千乘，结隐巢首山。渔钓性自适，轩冕忧相关。泽雉苦樊笼，神龙乐潺湲。何事子牟心，犹存魏阙间。
续百一诗其八
作者：杨慎
朝代：明
体裁：古风

周鼎铸饕餮，有首不见身。食人未下咽，灾害旋相因。祸福互倚伏，龙蛇有屈伸。何事悠悠子，狂冥若眯尘。感彼塞翁言，宜用书君绅。
续百一诗其六
作者：杨慎
朝代：明
体裁：古风

大禹入祵邦，累然解衣行。墨子见荆王，锦衣吹玉笙。岂不易性素，所重在全生。栖栖非余志，皦皦非余情。所愧先机者，飘然反柴荆。被褐怀珠玉，何人知姓名。
续百一诗其十
作者：杨慎
朝代：明
体裁：古风

楚女竞吴桑，两国遂交兵。膏血润百里，宝玉弃连城。蚁穴溃金堤，爝火熛山楹。毫釐一为跌，寻丈忽已倾。由蘖在彊场，捍禦非干旌。安得起宋就，永息瓜亭争。
续百一诗其十一
作者：杨慎
朝代：明
体裁：古风

尺木既有节，寸玉亦有瑕。清螭游浊水，玄泽□金沙。小夫工指摘，巧言多諠哗。丘蚓嗤蛰龙，折杨笑皇华。不遇明哲人，终然成叹嗟。
续百一诗其十三
作者：杨慎
朝代：明
体裁：古风

齐后厌佛士，甘与鲋鲵居。狐咺行哭谏，陈斧斮东闾。囹圄系鸾凤，珩璜带猿狙。燕兵一旦至，国象成剥庐。达生走奔绥，触子驰亡车。遂令爽鸠乐，鞠为草莽墟。麋鹿游苏台，不独伤子胥。
续百一诗其十二
作者：杨慎
朝代：明
体裁：古风

隙阴审时运，瓶冰知天寒。行人在万里，道路多险难。放辙愁羊肠，方舟畏狂澜。渺渺音问阔，迢迢岁月殚。采绿动朝思，葛生劳夕叹。愿言托宵梦，驰景随飞翰。
续百一诗其十五
作者：杨慎
朝代：明
体裁：古风

葛藟萦樛木，兔丝附女萝。夭夭二小草，洪荫仰巨柯。酆邑美任姒，湘渚咏英娥。彤管久尘翳，妒津生洛河。青史伤人彘，黄云惊女讹。骣牛信可乘，良法在金科。
续百一诗其十四
作者：杨慎
朝代：明
体裁：古风

东方本彦士，和光在尘喧。窃桃朱鸟窗，避世金马门。狎俗犹鸥鸟，齐物若鴳鹍。虚称羽人流，空拟岁星魂。柱下自异曲，滑稽岂同源。惟应夏泰初，千载契知言。
续百一诗其四
作者：杨慎
朝代：明
体裁：古风

无恤营襄国，诡遇树崇勋。宝符吞中山，铜斗挥代君。都邑曜错绣，戈鋋耿长云。天道如环运，人事犹玦分。平原生荿草，邯郸起烟氛。一为房陵讴，凄恻谁能闻。
绿竹亭为李前渠赋
作者：杨慎
朝代：明

高人爱竹真成癖，万竹亭前竹万竿。风伯倚声添䬃爽，月娥分影映檀栾。扫天绿粉晴犹湿，拂地清霜暑亦寒。莫遣儿童摧锦箨，成巢结实待栖鸾。绿竹亭前竹万枝，兴来刻竹醉题诗。裁成龙笛青瑶管，斫就鱼竿绿玉池。啸咏宵分闲鼓吹，平安日报偃旌旗。风流何羡杨州鹤，紫脱苍筤别有奇。
绿竹亭为李前渠赋·其一
作者：杨慎
朝代：明

高人爱竹真成癖，万竹亭前竹万竿。风伯倚声添䬃爽，月娥分影映檀栾。扫天绿粉晴犹湿，拂地清霜暑亦寒。莫遣儿童摧锦箨，成巢结实待栖鸾。
绿竹亭为李前渠赋·其一
作者：杨慎
朝代：明
体裁：七言律诗

高人爱竹真成癖，万竹亭前竹万竿。风伯倚声添飒爽，月娥分影映檀栾。扫天绿粉晴犹湿，拂地清霜暑亦寒。莫遣儿童摧锦箨，成巢结实待栖鸾。
绿竹亭为李前渠赋其二
作者：杨慎
朝代：明
体裁：七言律诗

绿竹亭前竹万枝，兴来刻竹醉题诗。裁成龙笛青瑶管，斫就鱼竿绿玉池。啸咏宵分闲鼓吹，平安日报偃旌旗。风流何羡杨州鹤，紫脱苍筤别有奇。
罗汉寺
作者：杨慎
朝代：明

觉路花非染，灵山草亦香。虚空即此境，何处觅空王。
罗甸吟
作者：杨慎
朝代：明

苴兰方号鬼，贵竹甸名罗。牛涔枉称海，骏坂犹题坡。林馀楚筚辂，？识汉牂牁。久戍劳行恻，天高柰若何。
罗甸吟
作者：杨慎
朝代：明
体裁：乐府曲辞

苴兰方号鬼，贵竹甸名罗。牛涔枉称海，骏坂犹题坡。林馀楚筚辂，�识汉牂牁。久戍劳行恻，天高柰若何。
罗甸曲贵州道中
作者：杨慎
朝代：明

百里驰驱倦，三更梦魂归。不辞昼夜苦，但使逢春晖。山围罗甸国，水绕的澄桥。桥下东流水，可惜无兰桡。寒灯閟孤馆，阴云锁重城。长夜恒思晓，久雨恒思晴。登山千寻梯，下阪九仞井。雨润衣珠融，风吹鬓毛冷。蛮树不凋叶，蛮云不放晴。长亭望不见，何处是渣城。林间山胡鸟，声声啼我前。何似故园里，花亭闻杜鹃。
罗甸曲贵州道中·其一
作者：杨慎
朝代：明

百里驰驱倦，三更梦魂归。不辞昼夜苦，但使逢春晖。
罗甸曲贵州道中其三
作者：杨慎
朝代：明
体裁：乐府曲辞

寒灯閟孤馆，阴云锁重城。长夜恒思晓，久雨恒思晴。
罗甸曲贵州道中其二
作者：杨慎
朝代：明
体裁：乐府曲辞

山围罗甸国，水绕的澄桥。桥下东流水，可惜无兰桡。
罗甸曲贵州道中其五
作者：杨慎
朝代：明
体裁：乐府曲辞

蛮树不凋叶，蛮云不放晴。长亭望不见，何处是渣城。
罗甸曲贵州道中其六
作者：杨慎
朝代：明
体裁：乐府曲辞

林间山胡鸟，声声啼我前。何似故园里，花亭闻杜鹃。
罗甸曲贵州道中其四
作者：杨慎
朝代：明
体裁：乐府曲辞

登山千寻梯，下阪九仞井。雨润衣珠融，风吹鬓毛冷。
羊皮彩灯屏
作者：杨慎
朝代：明

雁足悬秦殿，鲸膏朗魏宫。何似灵羱鞟，扬辉玄夜中。百琲添绚烂，七采斗玲珑。洛洞金光彻，东岳玉华融。雪毫羞曜日，云母讵障风。白石望如近，素丝看若空。青精千岁树，丹影五仙虹。馀明如不息，还持继烛龙。
翠楼吟·代送大理蔡太守
作者：杨慎
朝代：明

月晃苍山，风清黑水，花满原鳞城雉。燧松明夜火，歌来暮似城都市。五华楼合，看五马迎恩，双鸿送喜。迟迟晷行春金碧，照春金紫。此邦宜有循良，拥玉麟铜虎，旖旎叶榆难借寇，望登仙香尘遥起。攀轩处、正红颊窥帘，华颠卧轨。画图外、甘棠阴里，心驰千里。
老马行
作者：杨慎
朝代：明

老马为驹下皂栈，昔日友龙今伴雁。弃置徒伤田子魂，剪拂曾遇孙阳盼。长鸣萧萧失风云，知道悠悠忘泉涧。金式如堪铸伏波，彩毫还拟图韩干。
老鸦林谣
作者：杨慎
朝代：明

老鸦林，水塘铺，夷寇劫商断行路。人不行，蔓草荒，官道变为蛇虺场。今日再逢太平日，冷场来往由康庄。何年始，昔年巳酉今壬子。竹嘂金拆声相闻，九哨连连矗云起。老鸦革其音，水塘复清泚。商歌旅舞一千里，云谁之思郝御史。
肆月八日观李中溪浴佛会
作者：杨慎
朝代：明
体裁：五言排律

三花宝树下，八水香池边。鹫岭玄宗启，鱼山清梵传。日华明震旦，云彩丽诸天。染衣岂尊宿，铿佩尽儒仙。虚界一那刹，实际万由延。伊予漂戎旅，同君登法船。
胡蝶戏真珠花
作者：杨慎
朝代：明

漆园仙梦到绡宫，栩栩轻烟袅袅风。九曲金针穿不得，瑶华光碎月明中。
腊八日
作者：杨慎
朝代：明

御沟回合咽冰泉，宫树霏微变冷烟。丑应商春才八日，戍从汉腊已千年。彩毫想继银罂句，玉烛仍稽宝蘡篇。隔户车声流水过，却疑豳鼓奏村田。
腊八日与墨池野酌迟丘月渚
作者：杨慎
朝代：明
体裁：五言律诗

散步谪仙桥，严寒酒易消。云容将变朔，风信已鸣条。只为朋从好，浑忘旅寓遥。清吟迟月渚，剪烛永今宵。
腊八日与墨池野酌迟丘月渚
作者：杨慎
朝代：明

散步谪仙桥，严寒酒易消。云容将变朔，风信巳鸣条。只为朋从好，浑忘旅寓遥。清吟迟月渚，剪烛永今宵。
腊朔后再向毛园醉梅
作者：杨慎
朝代：明
体裁：七言律诗

东阁早梅春已破，南枝初月夜不迟。罗浮仙人再入梦，杨州何郎仍赋诗。留连锦席坐云暖，潇洒玉树临风欹。嫣然正用启粲齿，飒尔无劳嗟鬓丝。
腊朔后再向毛园醉梅
作者：杨慎
朝代：明

东阁早梅春巳破，南枝初月夜不迟。罗浮仙人再入梦，杨州何郎仍赋诗。留连锦席坐云暖，潇洒玉树临风欹。嫣然正用启粲齿，䬃尔无劳嗟鬓丝。
自安宁之高峣李葵之走马相迎
作者：杨慎
朝代：明

遥岑昨夜别，独树今朝迎。高峣连榻处，清话到三更。
自江川之澄江赠王钝庵廷表并柬董西泉云汉三首
作者：杨慎
朝代：明

通海江川湖水清，与君连日镜中行。孤山一点冲烟小，何羡霞摽挂赤城。澄江色似碧醍醐，万顷烟波际绿芜。只少楼台相掩映，天然图画胜西湖。海螫江蟹四时供，水蓼山花月月红。自是人生不行乐，莼鲈何必羡江东。
自江川之澄江赠王钝庵廷表并柬董西泉云汉三首·其一
作者：杨慎
朝代：明

通海江川湖水清，与君连日镜中行。孤山一点冲烟小，何羡霞摽挂赤城。
自江川之澄江赠王钝庵廷表并柬董西泉云汉三首·其三
作者：杨慎
朝代：明

海螫江蟹四时供，水蓼山花月月红。自是人生不行乐，莼鲈何必羡江东。
自江川之澄江赠王钝庵廷表并柬董西泉云汉三首·其二
作者：杨慎
朝代：明

澄江色似碧醍醐，万顷烟波际绿芜。只少楼台相掩映，天然图画胜西湖。
自江川之澄江赠王钝庵廷表并柬董西泉云汉三首八月十三日夜梦亡室安人惊泣而窹因思去年丁丑是日在京师安人未明兴告予曰今日趋朝不可如常日之宴盖其日警跸值新狩还也今遇是日感其贤淑又小子周二岁之晬重感赋绝句二首·其一
作者：杨慎
朝代：明
体裁：七言绝句

五更残梦正迷离，窗纸光明烛焰迟。却忆去年当此日，催人晨起早朝时。
自滇归高峣留别胡在轩
作者：杨慎
朝代：明

乘风归吾庐，临水饮君酒。颠倒白接䍦，攀折青杨柳。相望片帆程，相忆能来否。
至前二日朝天宫习仪
作者：杨慎
朝代：明

绯袍玉佩过长安，紫府珠庭引百官。一代威仪非汉蕝，三成气象是周坛。城头暝色笼轻雾，树杪新阳破早寒。闻道宫衣添一线，恩光请向衮龙看。
至前二日朝天宫习仪
作者：杨慎
朝代：明

绯袍玉佩过长安，紫府琳庭引百官。一代威仪非汉蕝，三成气象是周坛。城头暝色笼轻雾，树杪新阳破早寒。闻道宫衣添一线，恩光请向衮龙看。
至后雪
作者：杨慎
朝代：明

白雪晃玄阴，清都带玉岑。原鳞春盎盎，宫雉晓沉沉。朔气龙沙远，寒光雁渚深。色裁斑女扇，声入楚妃琴。黄竹当停奏，幽兰且罢吟。瑶华如可赠，持此慰离心。
舞姬脱鞋歌题画
作者：杨慎
朝代：明

潘妃睡起冷金沙，弓鞋半脱双鸾斜。越罗袜衬齐纨素，彩霞摇裔香生步。旱路金蕖白日娥，芝田洛浦凌微波。曳霜回雪下平地，琉璃滑泽春云腻。花松玉软娇无力，天公一笑生春色。宝兰困倚殢？跚，小玉双成扶不得。起来翘翠踏方尘，妆台搦镜重梳匀。人间绝世谁相并，月钩下斗缃钩新。
舞姬脱鞋歌题画
作者：杨慎
朝代：明
体裁：乐府曲辞

潘妃睡起冷金沙，弓鞋半脱双鸾斜。越罗袜衬齐纨素，彩霞摇裔香生步。旱路金蕖白日娥，芝田洛浦凌微波。曳霜回雪下平地，琉璃滑泽春云腻。花松玉软娇无力，天公一笑生春色。宝兰困倚殢�跚，小玉双成扶不得。起来翘翠踏方尘，妆台搦镜重梳匀。人间绝世谁相并，月钩下斗缃钩新。
舟中留别炅庵苍崖
作者：杨慎
朝代：明

梦醒浑疑未别离，止舟却喜似归时。情亲千里劳相送，衰病三秋指远期。闾左又兴秦戌役，殿前曾识汉官仪。琵琶商妇君休听，恐动王涯贝锦辞。
舟中阅唐诗纪事王起李绅张籍令狐楚于白乐天
作者：杨慎
朝代：明
体裁：词

雪。凝明，澄彻。飞玉尘，布琼屑。苍云暮同，岩风晓别。深山樵径封，远水渔舟绝。南枝忽报梅开，北户俄惊竹折。万树有花春不红，九天无月夜长白。
舟晓
作者：杨慎
朝代：明
体裁：五言律诗

羁心厌漏迟，未晓命舟师。树过如人立，帆开觉岸移。天梭星落织，霞锦日舒丝。渐喜渔村近，炊烟出竹篱。
花汀晓梦
作者：杨慎
朝代：明
体裁：七言绝句

秦楼织月隐花汀，烟淡春山晓黛青。一百八声钟吼罢，梦回七十五长亭。
花犯念奴
作者：杨慎
朝代：明

云軿不辗地，仙居多丽谯。湖海念年龙卧，锦涟清霅苕。甫里笔床茶灶，山阴楸枰方罫，香籀记昏朝。醉乡无畔岸，北斗挹天瓢。楼中人，谁是伴，有松乔。灵文绿帙，齐物与逍遥。肯念草玄寂寞，暂遣喜公缩地，风御蓦琅霄。阑干凭到景，共和晓仙谣。
芳兰引
作者：杨慎
朝代：明

广莫风中小岁春，百昌未吐兰芽新。柔芸都荔元同节，园柳宫梅且后尘。南国美人东家子，若英华彩苕荣比。蕙楼菌阁起江边，绿叶紫甚罗户里。崇佩朝充翡翠囊，温汤夜浴鸳央水。博山炉中百和香，虎蒲龙枣及都梁。流雪回风萦洛蔼，横烟斜一袅秦芳。曾闻有酒布兰生，复有雅曲猗兰名。愿分明烛徐吾影，耒媚国香燕姞情。
苏祠怀古
作者：杨慎
朝代：明
体裁：七言律诗

眉山学士百代豪，夜郎谪仙两争高。岷峨淩云掞天藻，江汉流汤驱砚涛。虎豹虬龙自登踞，鱿鳝狐狸休舞号。井络钟灵竟谁继，海若望洋增我劳。
苔矶费生画屏歌
作者：杨慎
朝代：明

往年尝爱岑公诗，吾观费子毛骨奇。婉娈总角突而并，粉绘风流今在兹。素屏八幅君能画，咫尺江阳影仙界。宝山春眺在苍茫，海观秋澜涌澎湃。龙潭时雨稻苗齐，霁雪方山胜剡溪。白塔朝霞红散绮，东崖夜月明如圭。荔子丹兮锦林丽，馀甘客舫无留滞。避喧可当武陵桃，招隐还同小山桂。乘兴何须慕远游，山中日月自悠悠。君不见眉山萧旭亦好手，流落滇南今白头。
苦热
作者：杨慎
朝代：明

溽暑蒸润土，火云烧远空。闭户类螺蚌，解衣真裸虫。枕石无凉气，挥扇亦炎风。引脰望西颢，金伏何时终。
荅张起溟
作者：杨慎
朝代：明

君乘五马向炎荒，客送双鱼借宠光。江月维舟添滉漾，海云迎旆共飞扬。东城极目春千里，南浦怀人水一方。会待高翔凌紫极，肯教独立咏苍茫。
荅彭子冲
作者：杨慎
朝代：明
体裁：五言排律

异县悲南国，同车感北风。霜清淮浦阔，木落楚江空。危坂难回马，炎方少去鸿。望归天共远，惜别岁将穷。海曲飞鸣隔，山梁饮啄同。从军古云乐，况复九夷通。
荅昆明尹张极山
作者：杨慎
朝代：明

南荒迁客重来时，东道主人慰衰迟。相望咫尺云津树，限隔一水昆明池。弹琴暇豫宓子贱，戴星出入巫马期。高峣小楼有悬榻，一樽何日话心知。
荅杨从龙给事
作者：杨慎
朝代：明

仙居深紫府，旅望渺苍波。五夜劳魂梦，三年阻啸歌。云心陶令远，秋兴杜陵多。鱼浦南风便，龙关一羽过。
荅段德夫水部
作者：杨慎
朝代：明

自笑嵇康懒，云林绝旧交。宁知千里翮，肯问一枝巢。天涯戎旅春，一十五回新。多情花与鸟，岁岁有留人。幽兰深谷底，感此岁芳徂。欲问丹砂诀，吾非勾漏徒。汉上题襟句，梁朝水部才。锦书何处至，罗户为君开。
荅段德夫水部·其一
作者：杨慎
朝代：明

自笑嵇康懒，云林绝旧交。宁知千里翮，肯问一枝巢。
荅段德夫水部·其三
作者：杨慎
朝代：明

幽兰深谷底，感此岁芳徂。欲问丹砂诀，吾非勾漏徒。
荅段德夫水部·其二
作者：杨慎
朝代：明

天涯戎旅春，一十五回新。多情花与鸟，岁岁有留人。
荅段德夫水部·其四
作者：杨慎
朝代：明

汉上题襟句，梁朝水部才。锦书何处至，罗户为君开。
荅程以道
作者：杨慎
朝代：明

驱马国西门，整驾城南端。出宿指宾馆，饮饯临河干。中道逢嘉友，谁云行路难。四海皆兄弟，况是平生欢。赠我锦绣段，佩之当衿鞶。上缕胶与漆，下绘芝与兰。芝兰芳不歇，胶漆情无殚。愿为双飞凫，随君千里翰。
荅马敬臣
作者：杨慎
朝代：明

北阙承恩谴，南荒作旅人。可堪同瘴疠，犹自隔音尘。鹤岭霏烟外，螳川积水滨。三年不相见，两地各伤神。空宇澄新霁，殊方报早秋。凉风天末树，明月海边楼。塞草封归望，湘兰唤别愁。来章三复罢，对酒不能詶。
荅马敬臣·其一
作者：杨慎
朝代：明

北阙承恩谴，南荒作旅人。可堪同瘴疠，犹自隔音尘。鹤岭霏烟外，螳川积水滨。三年不相见，两地各伤神。
荅马敬臣·其二
作者：杨慎
朝代：明

空宇澄新霁，殊方报早秋。凉风天末树，明月海边楼。塞草封归望，湘兰唤别愁。来章三复罢，对酒不能詶。
草堂寺
作者：杨慎
朝代：明
体裁：五言绝句

劫毁乐巴火，碑失周颙字。试问坐禅僧，犹记梁朝寺。
草池歌赠余懋贤
作者：杨慎
朝代：明
体裁：古风

谢氏池塘句，风流百千春。何人继珵美，之子称瑛珍。蚕丛古域青衣水，炳灵毓秀王杨里。君家潭潭枕江湄，分源一一俱钟美。天马出闲无暂蹶，芳桂秀林总骈蕊。司马高名在朔边，蝉嫣奕世更材贤。清游阮氏竹林下，盛世韦家花树前。伯季文武声猷大，仲也东山恣云卧。大雅先迹媲三陈，竞爽何曾弱一个。鹤池渺云霄，芳池华羽遥。仙源谁缩千里地，觏予重赓春草谣。三玄亭上停鸾镳，五华烟霞迥见招。碧泉仙舟影泛泛，苍山秀句气飘飘。天涯琐旅知音少，眼中之人吾独老。欲问江中湛湛波，却怜河畔青青草。吾生摧颓思一丘，君今当途仍黑头。功名在子岂殊我，坡翁有语君知否。开樽饮我酒，歌诗为我寿。君诗已抗三谢行，乡衮不必追王杨。愿君勋名继司马，大荒白首沾馀光。
草池歌赠余懋贤
作者：杨慎
朝代：明

谢氏池塘句，风流百千春。何人继珵美，之子称瑛珍。蚕丛古域青衣水，炳灵毓秀王杨里。君家潭潭枕江湄，分源一一俱钟美。天马出闲无暂蹶，芳桂秀林总骈蕊。司马高名在朔边，蝉嫣奕世更材贤。清游阮氏竹林下，盛世韦家花树前。伯季文武声猷大，仲也东山恣云卧。大雅先迹媲三陈，竞爽何曾弱一个。鹤池渺云霄，芳池华羽遥。仙源谁缩千里地，觏予重赓春草谣。三玄亭上停鸾镳，五华烟霞迥见招。碧泉仙舟影泛泛，苍山秀句气飘飘。天涯琐旅知音少，眼中之人吾独老。欲问江中湛湛波，却怜河畔青青草。吾生摧颓思一丘，君今当途仍黑头。功名在子岂殊我，坡翁有语君知否。开樽饮我酒，歌诗为我寿。君诗巳抗三谢行，乡衮不必追王杨。愿君勋名继司马，大荒白首沾馀光。
荷叶杯
作者：杨慎
朝代：明

枕上一声鸡唱。天亮。好梦忽惊残。锦帐香消翠被单。寒么寒。寒么寒。远寄音书一纸。千里。一字一徘徊。泪眼愁眉不忍开。来么来。来么来。
荷叶杯·其一
作者：杨慎
朝代：明

枕上一声鸡唱。天亮。好梦忽惊残。锦帐香消翠被单。寒么寒。寒么寒。
荷叶杯·其二
作者：杨慎
朝代：明

远寄音书一纸。千里。一字一徘徊。泪眼愁眉不忍开。来么来。来么来。
莋马行
作者：杨慎
朝代：明

莋马出滇西，青金护凿蹄。朝骖过归雁，夕驾轶昆鸡。蹀雪工升甗，陵云欲舞梯。流星迸石齿，讶道火龙飞。
莺啼序·高峣海庄十二景圃
作者：杨慎
朝代：明
体裁：词

碧鸡唱晓霞散绮，重关坐画。绕村步、几簇生烟，空翠幻作仙界。茭草荡湾环洲渚，轻风送幅蒲帆快。看舞鸥、飞鹭联翩，向泬寥外。晴兆须臾，雨信顷刻，问水桩山带。树羽飐风展青帘，驳霞销晛日晒。浪花平、洛神衬袜，红妆涌出青罗盖。浮修眉，约略黛螺，映盘鸦䯰。梅花汀藻，文石锦沙，纶组迎船絓。渔火燄、涟漪倒影，归棹穿方罫。蒲牢昏吼，栖鸦结阵，八村九寺鸣箫籁。提筠篮、金线穿鱼卖。松灯点点互月彩。卧玉塔浮澜，素娥窈窕千态。翠岩深霭，禅室僧归，杖锡微径隘。月黑白林明处，香软寒轻薏苡，缸中梨梦萦呗。南蛮老松，遥看晴雪，似银龙下斟玉瀣，洗尘襟、著得乾坤大。辋川何似吾庐，海变春醪，偿风月债。
莺啼序·高峣海庄十二景圃
作者：杨慎
朝代：明

碧鸡唱晓霞散绮，重关征画。环村步、几族生烟，空翠幻作仙界。茭草荡湾环洲渚，轻风送幅蒲帆快。看舞鸥、飞鹭联翩，向狖寥外。晴兆须臾，雨信顷刻，问水椿山带。树羽飐风展青帘，駮云销睨日晒。浪花平、洛神衬袜，红妆涌出青罗盖。浮修眉，约略黛螺，映盘鸦髻。海花汀藻，文石锦沙，纶组迎船絓。渔火焰、涟漪倒影，归棹穿方罫。蒲牢昏吼，栖鸦结阵，八村九寺鸣萧籁。提筠蓝、金线穿鱼卖。松灯点点互月彩。卧玉塔浮澜，素娥窈窕千态。翠岩深霭，禅室僧归，杖锡微径隘。月黑白林明处，香软寒轻薏苡，缸中梨梦萦呗。南蛮老松，遥看晴雪，似银龙下斟玉瀣，洗尘襟、着得乾坤大。辋川何似吾庐，海变春醪，偿风月债。
菜子花
作者：杨慎
朝代：明

菜子花如黄金色，想见兰膏春盎碧。贫女梳头水当油，那和襟解闻芗泽。
菩萨蛮
作者：杨慎
朝代：明

袅袅腰肢浑似柳。碧花茗椀劳纤手。清昼小横陈。阳台梦未真。一声鶗鴂暮。两浆催人去。新月曲如眉。黄昏怅望时。梦云溶曳巫阳夜。兰台风起春寒乍。花鸟莫深愁。笙歌聊写忧。蛾眉梳堕马。象口熏残麝。浓睡带余酲，翠窗啼晓莺。
菩萨蛮·其一
作者：杨慎
朝代：明

袅袅腰肢浑似柳。碧花茗椀劳纤手。清昼小横陈。阳台梦未真。一声鶗鴂暮。两浆催人去。新月曲如眉。黄昏怅望时。
菩萨蛮·其一
作者：杨慎
朝代：明
体裁：词

袅袅腰肢浑似柳。碧花茗碗劳纤手。清昼小横陈。阳台梦未真。一声鶗鴂暮。两浆催人去。新月曲如眉。黄昏怅望时。
菩萨蛮·其二
作者：杨慎
朝代：明

梦云溶曳巫阳夜。兰台风起春寒乍。花鸟莫深愁。笙歌聊写忧。蛾眉梳堕马。象口熏残麝。浓睡带余酲，翠窗啼晓莺。
菩萨蛮·回文
作者：杨慎
朝代：明

远林平望明霞晚。晴野渡云轻。夜凉新月挂。星点数流萤。
菩萨蛮·大理普宁寺中秋
作者：杨慎
朝代：明

花宫露下秋如水。月明千里人千里。莫上最高楼。天际添别愁。一时今夕会。且共尊前醉。踪迹似飘蓬。明年何处逢。
菩萨蛮·楚雄春归
作者：杨慎
朝代：明

来来去去无千里。屏风万叠青山里。流水赛流霞。桃花夹杏花。芜平芳草短。一望春如剪。回磴是回程。莺声报一声。
菩萨蛮·西瓜
作者：杨慎
朝代：明

铅华浮沁凉波湿。翠盘分处鸾羞涩。座上水晶寒。天边玉露团。琼珠容易碎。红子纷纷坠。屈指又西风。霞藤卧晚丛。
落灯风·正月十七日留简西峃
作者：杨慎
朝代：明
体裁：词

柳外落灯风乍起。杏靥梅钿纷堕蕊。彩架阁秋千，红绳紧、香尘满地。春一分休矣。银塘初暖湔裙水。催莫愁、兰舟遥舣。沽酒趁梨花，听双歌、温柔乡里。且住为佳耳。
落灯风·正月十七日留简西峃
作者：杨慎
朝代：明

柳外落灯风乍起。杏靥梅钿纷堕蕊。彩架阁秋千，红绳紧、香尘满地。春一分休矣。银塘初煖湔裙水。催莫愁、兰舟遥舣。沽酒趁梨花，听双歌、温柔乡里。且住为佳耳。
董坝
作者：杨慎
朝代：明

扁舟孤棹宿枫林，猎火渔灯逼岁阴。千里思家回句首，青山江上叠愁心。
董约山太守枉访高峣同游太华寺
作者：杨慎
朝代：明

五马三旌驻碧鸡，松篁昏黑上头迷。慈云扰扰珠林北，宝月纤纤绀殿西。佳客兴来还笑傲，浮生迹有但羁栖。归来村叟分双炬，微径欹危独杖藜。
葵镜吟赠右溪
作者：杨慎
朝代：明

蜀葵与唐镜，同节复争鲜。蜀葵终向日，唐镜每羞天。卉木异情性，造化均陶甄。安得指佞早，重植尧阶前。
蒙鸠篇
作者：杨慎
朝代：明
体裁：乐府曲辞

辞家乡，去亲爱。远从军，万里外。日暮旷野，霜风冻我。有夫行恻，营巢寄所。蒙鸠语老鸱，摘巢抨去之。老鸱言：此鸟是凤凰，抨之恐不祥。但可吓去之，不令在我傍。凰止凤飞，羽毛摧颓。五里一返顾，十里一徘徊。山川嵯峨，嵚岑隐阿。且饮晨露，飧朝霞。祸无常门，福无常家。咄嗟呼，伤哉谓之何。
蓦山溪
作者：杨慎
朝代：明
体裁：词

送君南浦。系马垂杨树。攀折赠行，忍听道、一声别去。愁眉泪眼，一步一回头，团山路。高桥渡。总是销魄处。清风明月，好景成虚度。重会在何时，算只有、梦中相遇。衾寒枕冷，和梦也难成，思千缕，愁无数。乱似风中絮。
蓦山溪
作者：杨慎
朝代：明

送君南浦。繫马垂杨树。攀折赠行，忍听道、一声别去。愁眉泪眼，一步一回头，团山路。高桥渡。总是销魄处。清风明月，好景成虚度。重会在何时，算只有、梦中相遇。衾寒枕冷，和梦也难成，思千缕，愁无数。乱似风中絮。
蔬食
作者：杨慎
朝代：明

蓬枢还老圃，藿食远膏芗。小摘中园里，薄采南涧傍。终葵紫含露，蘘荷白负霜。煠作金钗色，齐为玉箸长。既饱琅玕腹，亦充沆瀣肠。螬井甘三咽，蚁丘愁五浆。笼飧讵堪享，钩饵宁可尝。愿言从沮溺，从此谢金张。
薄倖
作者：杨慎
朝代：明

碧鸡催晓。正话别、匆匆未了。又咫尺、销魂桥上，南浦绿波芳草。记昨宵、醉褶罗襟，玉山拚为金樽倒。爱皎皎当窗，盈盈隔水，那个人儿窈窕。自油壁香车去后，路远西陵月悄。恨同心带缓，露兰啼歇，多情却被无情恼。最萦怀抱。把双双骰子，重重喝采占佳兆。桃花有意，前度刘郎未老。
薛畏齐兵宪望鹤楼吟
作者：杨慎
朝代：明

君不见贞观薛少保，下笔好写青田鸟。又不见开元薛郎中，兼泛沧浪学钓翁。名家羽仪有如此，后来杰出复难比。明心烱烱在云端，仙标昂昂如画里。黄鹄矶边鹦武洲，高人别起望鹤楼。渺渺烟霞连北极，悠悠天地入东流。惊浪颓波须砥柱，未许缑山招隐去。枫叶宁栖楚客林，桃花不问秦人树。赤霄玄圃记升沉，今也鸣皋昔在阴。坎止流行随所寓，山林钟鼎亦何心。一览鹤楼卷，重赋鹤楼吟。呜呼少保郎中双南金，世无杜甫谁知音。
薰橘
作者：杨慎
朝代：明

绿橘试新霜，金丸缀紫房。美人怜节物，含笑出长廊。玉手劳亲摘，朱唇不忍尝。浓薰九微火，清芬百和香。捧持青玉案，投赠白云乡。桃李终成俗，芝兰岂并芳。真堪颂屈子，讵许掷潘郎。罗帕分珍赐，犹疑出上方。
虚湖曲四胤为刘少邻赋
作者：杨慎
朝代：明

滇湖湛空碧，光景涵太虚。主人湖上家，结舫水中居。湖亹通九渊，湖镜涵万象。阴火宵有无，波尘时下上。留连非鱼鸟，溯洄岂蒹葭。明月浴灏露，青云汲流霞。摇笔泳涟漪，蟠胸生沆薤。因之沧浪吟，湖亭记余迈。
虚湖曲四胤为刘少邻赋·其一
作者：杨慎
朝代：明

滇湖湛空碧，光景涵太虚。主人湖上家，结舫水中居。
虚湖曲四胤为刘少邻赋·其三
作者：杨慎
朝代：明

留连非鱼鸟，溯洄岂蒹葭。明月浴灏露，青云汲流霞。
虚湖曲四胤为刘少邻赋·其二
作者：杨慎
朝代：明

湖亹通九渊，湖镜涵万象。阴火宵有无，波尘时下上。
虚湖曲四胤为刘少邻赋·其四
作者：杨慎
朝代：明

摇笔泳涟漪，蟠胸生沆薤。因之沧浪吟，湖亭记余迈。
虞美人
作者：杨慎
朝代：明

檀槽凤尾龙香拨。一串骊珠落。风流傅粉媚何郎。解唱春风一曲杜韦娘。溶溶阴锁梨花院。宋玉愁空断。虚无只少对潇湘。却似满城风雨近重阳。
蜀中竹枝词
作者：杨慎
朝代：明

夔州府城白帝西，家家楼阁层层梯。冬雪下来不到地，春水生时与树齐。日照峰头紫雾开，雪消江面绿波来。鱼腹浦边晒网去，麝香山上打柴回。江头秋色换春风，江上枫林青又红。下水上风来往惯，一年长在马船中。最高峰顶有人家，冬种蔓菁春采茶。长笑江头来往客，冷风寒雨宿天涯。青江白石女郎神，门外往来祈赛频。风飐青旗香雨歇，山桂花开瑶草春。红妆女伴碧江濆，蓪草花簪茜草裙。西舍东邻同夜烛，吹笙打鼓赛朝云。神女峰前江水深，襄王此地几沉吟。？花温玉朝朝态，翠壁丹枫夜夜心。上峡舟航风浪多，送郎行去为郎歌。白盐红锦多多载，危石高滩稳稳过。无义滩头风浪收，黄云开处见黄牛。白波一道青峰里，听尽猿声是峡州。
蜀中竹枝词·其一
作者：杨慎
朝代：明
体裁：词

夔州府城白帝西，家家楼阁层层梯。冬雪下来不到地，春水生时与树齐。
蜀中竹枝词·其七
作者：杨慎
朝代：明
体裁：词

神女峰前江水深，襄王此地几沉吟。萼花温玉朝朝态，翠壁丹枫夜夜心。
蜀中竹枝词·其七
作者：杨慎
朝代：明

神女峰前江水深，襄王此地几沉吟。？花温玉朝朝态，翠壁丹枫夜夜心。
蜀中竹枝词·其三
作者：杨慎
朝代：明

江头秋色换春风，江上枫林青又红。下水上风来往惯，一年长在马船中。
蜀中竹枝词·其九
作者：杨慎
朝代：明

无义滩头风浪收，黄云开处见黄牛。白波一道青峰里，听尽猿声是峡州。
蜀中竹枝词·其二
作者：杨慎
朝代：明

日照峰头紫雾开，雪消江面绿波来。鱼腹浦边晒网去，麝香山上打柴回。
蜀中竹枝词·其五
作者：杨慎
朝代：明

青江白石女郎神，门外往来祈赛频。风飐青旗香雨歇，山桂花开瑶草春。
蜀中竹枝词·其八
作者：杨慎
朝代：明

上峡舟航风浪多，送郎行去为郎歌。白盐红锦多多载，危石高滩稳稳过。
蜀中竹枝词·其六
作者：杨慎
朝代：明

红妆女伴碧江濆，蓪草花簪茜草裙。西舍东邻同夜烛，吹笙打鼓赛朝云。
蜀中竹枝词·其四
作者：杨慎
朝代：明

最高峰顶有人家，冬种蔓菁春采茶。长笑江头来往客，冷风寒雨宿天涯。
蜻蛉谣
作者：杨慎
朝代：明

蜻蛉川，硪碌野。铁菁穷崖，飞鸟不下。魋结成群行，白日腥风洒。系我氂牛驱笮马，金鸡庙前无行者。使君坐紫城，枹鼓卧不鸣。苍山平，洱水清。守犬无夜惊，行商达天明。白羽蠹，青苗生，南山踏歌北山耕。愿留使君住，只愁使君去。畏途前番君不闻：高车驷马亦使君，劫商毋下殷车轮。
蝶恋花
作者：杨慎
朝代：明

云雨楚台容易散。斗转星沈，玉漏迢迢断。别语未终鸡已唤。珊瑚枕上铅华淡。剪剪秋波灯下见。浅笑轻颦，一似花枝颤。屈指归期重迭算。多情翻作春闺怨。
蝶恋花
作者：杨慎
朝代：明

名园雨过晨妆洗。冶叶倡条，何处闲桃李。斜日帘栊风满地。纷纷又逐东流水。摇荡春心几千里。欲网韶光，唤取游丝起。燕懒莺慵春有几。丁香枝上含新紫。
蝶恋花
作者：杨慎
朝代：明

夭似花枝轻似雾。香烬灯昏，梦入瑶台路。枕上眉山重碧聚。偎人若把离情诉。乞巧楼中携手处。夜夜相思，今夕重相遇。最恨五更留不住。航帆风送高桥渡。
蝶恋花
作者：杨慎
朝代：明

玉貌合教金屋贮。天上仙姿，谪在人间住。九霞山下曾相遇。瓠犀笑破樱桃注。别来青鸟如何处。岂有仙踪，好寄相思句。海月团团生碧树。梦随惊鹊南飞去。好梦难成云易散。玳瑁筵前，当日亲曾见。金杯满捧香醪劝。朱唇半吐樱桃绽。别后佳期天样远。夜夜相思，寸寸柔肠断。徙倚画楼千万遍。落梅庭院飘银霰。
蝶恋花 其一 二阕
作者：杨慎
朝代：明
体裁：词

璧月琼枝风韵在。皎皎盈盈，自拗梅花带。一笑倾城迷下蔡。暗香疏影春难赛。年纪无多情性快。翠袖金杯，满劝深深拜。禅室散花元不碍。道人还了鸳鸯债。
蝶恋花·一憩亭
作者：杨慎
朝代：明
体裁：词

元马春来春又去。旅恨茫茫，无计留春住。一憩亭前花几树。栏干徙倚添愁绪。水色半围禽语细。两两黄鹂，只在枝头戏。若解得离人滋味。声声应泣春前雨。
蝶恋花·二阕
作者：杨慎
朝代：明

璧月琼枝风韵在。皎皎盈盈，自拗梅花带。一笑倾城迷下蔡。暗香疏影春难赛。年纪无多情性快。翠袖金杯，满劝深深拜。禅室散花元不碍。道人还了鸳鸯债。月白珠玄成一派。灼灼红灯，光映猩猩菜。天女从来银色界。肌肤冰雪牵人爱。护粉羞黄如有待。镜约钗盟，只恐旁人怪。弦上分明传意态。何时许解香罗带。
蝶恋花·其一
作者：杨慎
朝代：明

玉貌合教金屋贮。天上仙姿，谪在人间住。九霞山下曾相遇。瓠犀笑破樱桃注。别来青鸟如何处。岂有仙踪，好寄相思句。海月团团生碧树。梦随惊鹊南飞去。
蝶恋花·其二
作者：杨慎
朝代：明

好梦难成云易散。玳瑁筵前，当日亲曾见。金杯满捧香醪劝。朱唇半吐樱桃绽。别后佳期天样远。夜夜相思，寸寸柔肠断。徙倚画楼千万遍。落梅庭院飘银霰。
蝶恋花·其二
作者：杨慎
朝代：明
体裁：词

月白珠玄成一派。灼灼红灯，光映猩猩菜。天女从来银色界。肌肤冰雪牵人爱。护粉羞黄如有待。镜约钗盟，只恐旁人怪。弦上分明传意态。何时许解香罗带。
蝶恋花·廿一史弹词第九段说宋辽金夏开场词
作者：杨慎
朝代：明

检尽残编并断简。细数兴亡，总是英雄汉。物有无常人有限。到头落得空长叹。富贵荣华春过眼。汉主长陵，霸主乌江岸。早悟夜筵终有散。当初赌甚英雄汉。
蝶恋花·足范文正公遗句
作者：杨慎
朝代：明

香颈垂云眉倒晕。珠翠丛中，没个他风韵。浪蝶狂蜂遍有分。为谁偷把红销印。锦字花笺难问讯。一寸相思，只与黄昏近。薄倖负人终不忿。何时枕上分明问。
螳川独泛
作者：杨慎
朝代：明

柳市村村接，松灯点点明。家家倾蚁酒，夜夜鲙鱼羹。月游浑似昼，水泛不知寒。星罶惊鱼跃，双枝起鹤盘。
螳川独泛·其一
作者：杨慎
朝代：明

柳市村村接，松灯点点明。家家倾蚁酒，夜夜鲙鱼羹。
螳川独泛其二
作者：杨慎
朝代：明
体裁：五言绝句

月游浑似昼，水泛不知寒。星罶惊鱼跃，双枝起鹤盘。
蠃髻峰
作者：杨慎
朝代：明
体裁：七言律诗

春风驱马问青山，蠃髻峰高控百蛮。翠叶翻开松影乱，烟花萦绕水声潺。天边矗矗花常放，云外峨峨影自閒。却笑髻蠃飞不去，巫山空有美人鬟。
行旅
作者：杨慎
朝代：明

行旅苦日短，劳人知路遥。忽忽岁云莫，客心中摇摇。矌野饶寒气，四望但寂寥。严霜下丰草，朔风鸣枯条。浮云起为盖，坚冰结为桥。白日隐馀照，玄阴晻层霄。鸣毂无停轮，嘶马不解镳。飞鸟夕知还，征途何迢迢。无以慰苦辛，兴言自成谣。
行香子
作者：杨慎
朝代：明

秋色萧萧。秋气寥寥。渐江头、露草萋萋，霜枫槭槭，风柳条条。望水茫茫，舟泛泛，橹摇摇。虫语要要。蝶梦飘飘。问家山、蚕崖渺渺，鱼波寂寂，雁阵嘹嘹。但月溶溶，烟漠漠，路迢迢。
衍古谚
作者：杨慎
朝代：明

天马龙为友，来自渥洼池。青丝为之络，黄金为之鞿。圉人新承命，剪拂下瑶墀。骑出横门外，茸茸春草时。东城接南陌，观者咸嗟咨。弄臣矜迅足，长鞭终日施。汗血忽憔悴，筋力尽驱驰。未树边隅绩，徒为冶游疲。始信杀君马，端是路傍儿。
衍古谚汉时谚云杀君马者路傍儿其言虽小可以
作者：杨慎
朝代：明

天马龙为友，来自渥洼池。青丝为之络，黄金为之鞿。圉人新承命，剪拂下瑶墀。骑出横门外，茸茸春草时。东城接南陌，观者咸嗟咨。弄臣矜迅足，长鞭终日施。汗血忽憔悴，筋力尽驱驰。未树边隅绩，徒马冶游疲。始信杀君马，端是路傍儿。
补杜子美哀张九龄诗
作者：杨慎
朝代：明

相国生南纪，蔚为曲江彦。山接韶音峰，秀钟重华甸。风雅既葳蕤，声名郁葱倩。登庸伊吕科，敷奏姚宋羡。珠泽随候双，玉林郤诜片。九重集神仙，咫尺生顾盼。陆谢擅缘情，沈范采馀绚。九迁帝独奇，三台师锡荐。补衮缀宗彝，用药必瞑眩。防乎贵未然，介焉断几见。狐媚荡主心，狼子纡皇眷。金镜倏垢尘，玉弩惊腥晵。萋斐偃月堂，弃捐秋风扇。鼍动渔阳鼙，虻飞太极箭。朱鸾奔咸京，青骡乘蜀传。栈阁雨淋铃，宛洛飙回县。蜚雁愁仰霄，昆蹄怯升甗。噬脐漫天泣，回肠岭南奠。精已箕尾骑，魂犹螭头恋。绝线国步危，规瑱忠言贱。青史篆峥嵘，翠珉藤镺蔓。谁珍徐孺碑，彫虫但黄绢。
补皋鱼风木吟为黄月坡政使赋
作者：杨慎
朝代：明
体裁：乐府曲辞

晨风摇摇，有鸟朝嘲。不息终朝，予心孔劳。夕风习习，有鸟夜㖡。不息终夕，予心孔棘。树欲静兮，风则起矣。子欲养兮，亲则已矣。枯鱼衔索兮，蠹何泣矣。养之不逮兮，祭何及矣。
补范石湖占阴晴谚谣
作者：杨慎
朝代：明

朝霞不出市，暮霞走千里。日早雨淋脑，日晏雁晒趐。天道管难窥，农谈绰有理。星占湿土时，月验仰瓦比。喌喌鸡上笼，趯趯鱼秤水。云起楼梯天，日没燕脂紫。电光分南北，阴霁在俄晷。虹为水椿儿，雾是山巾子。黑猪渡斜汉，金乌抱双珥。聒聒卜蛙鸣，疆疆占鹊喜。戴帽视泡文，著裙看瓮底。釜星验杂出，灯花结双橤。昕夕恒目击，雨晹如掌指。方朔废射覆，洛闳休历纪。先哲有格言，林卧观无始。
西使后期柬尹舜弼
作者：杨慎
朝代：明

绿蚁离觞困，青骊首路淹。江皋迟白日，岳麓近朱炎。别梦春犹隔，劳歌夜未厌。刀头讵可问，飞镜转纤纤。
西使将旋卧病移旬
作者：杨慎
朝代：明

江汉起秋色，池塘生夕阴。萧条众芳敛，啁唽候虫吟。清光徘徊映，圆景散空林。采芝歌不发，鍊药行相寻。隐囊废丹帙，对晃虚清琴。怀哉北望瞩，怆矣西飞心。端忧与云结，商声随风骎。晏然山中暮，弱怀良难任。
西兰图
作者：杨慎
朝代：明

兰为君子佩，植根不当门。幽谷发远馥，九畹咏王孙。兰为美人采，蘋藻掩芳洁。沐浴助精禋，岂为芗泽设。兰为仙姬名，升云女几山。玄景入天上，名字留人间。兰为王者香，郁鬯荐清庙。猗猗有遗音，并入瑶琴调。
西兰图·其一
作者：杨慎
朝代：明

兰为君子佩，植根不当门。幽谷发远馥，九畹咏王孙。
西兰图·其三
作者：杨慎
朝代：明

兰为仙姬名，升云女几山。玄景入天上，名字留人间。
西兰图·其二
作者：杨慎
朝代：明

兰为美人采，蘋藻掩芳洁。沐浴助精禋，岂为芗泽设。
西兰图·其四
作者：杨慎
朝代：明

兰为王者香，郁鬯荐清庙。猗猗有遗音，并入瑶琴调。
西征夜
作者：杨慎
朝代：明
体裁：古风

寒重旅衾单，默对灯花谢。乱山荒垒间，独客孤眠夜。寂寞与谁同，寻思似梦中。劳劳无止极，去去忘西东。故乡孟冬别，有约仲冬返。人愿天不从，长征日以远。异县多相知，樽酒话心期。含悲不能语，泪为生别滋。
西施咏
作者：杨慎
朝代：明

美人出南国，名字号西施。鸾舞隔烟雾，鱼惊沉网丝。轻盈羞燕尾，窈窕妒蛾眉。一入吴宫去，姑苏麋鹿时。
西江月
作者：杨慎
朝代：明

客里家家美酒，人生处处扬州。娇歌聒帐醒扶头。年少风流还有。世事今成白首。归心已付东流。替人憔悴替人愁。笑杀长亭古柳。
西江月
作者：杨慎
朝代：明

寒食清明过了，牡丹芍药开残。春光晼晚兴阑珊。寂寂重门独掩。秉烛谁同夜饮，添衣尚怯春寒。欲寻芳草向江干。榆荚杨花满岸。
西江月
作者：杨慎
朝代：明

漫道革囊盛血，休言炭帚污人。禅机仙术两成尘。输与花门柳阵。被欲生棱夜永，带翻成结灯昏。东园桃李片时春。不是少年风韵。
西江月
作者：杨慎
朝代：明

紫塞朝朝烽火，青楼夜夜弦歌。一朝明月雁声多。带得边愁无那。云阙九重阊阖，家山万里岷峨。独愁乡思满蹉跎。梁甫狂吟谁和。
西江月
作者：杨慎
朝代：明

酝造一场烦恼，只因些子恩情。阳台春梦不曾成。枉度雨云朝暝。燕子那知我意，莺儿似唤他名。消除只有话无生。除却心头重省。倚醉深关朱户，娇羞怕捧金觥。背人弹泪绕花行，唱尽新词懒听。总是为郎调护，当初枉道无情。英雄摩勒肯重生。赎取佳人薄命。自有嫩枝柔叶，何须补柳添花。低声昵语似雏鸦。肠断东桥月下。香雾清辉何处，春风今夜谁家。五花骢马七香车。趁取小乔未嫁。玉指管生弦涩，朱唇语颤声羞。动人一味是温柔。为甚两眉长皴。不惯秋娘渡口，乍离阿母池头。临邛太守最风流。肯许凤求皇否。
西江月 其一 廿一史弹词第三段说秦汉下场词
作者：杨慎
朝代：明

落日西飞滚滚，大江东去滔滔。夜来今日又明朝。蓦地青春过了。千古风流人物，一时多少英豪。龙争虎斗漫劬劳。落得一场谈笑。
西江月 其一 廿一史弹词第九段说宋辽金夏下场词
作者：杨慎
朝代：明

三百余年宋史，辽金西夏纵横。争强赌胜弄刀兵。谁解倒悬民命。富贵草梢垂露，英雄水上浮萍。是非成败总虚名。一枕南柯梦醒。
西江月 廿一史弹词第一段总说开场下场词二首 其一
作者：杨慎
朝代：明
体裁：词

天上乌飞兔走，人间古往今来。沉吟屈指数英才。多少是非成败。富贵歌楼舞榭，凄凉废冢荒台。万般回首化尘埃。只有青山不改。
西江月 廿一史弹词第十段说元朝开场下场词二首 其三
作者：杨慎
朝代：明
体裁：词

细想三皇五帝，一般锦绣江山。风调雨顺万民安。不见许多公案。后世依他样子，齐家治国何难。流芳百世在人间。万古称扬赞叹。
西江月 廿一史弹词第十段说元朝开场下场词二首 其二
作者：杨慎
朝代：明
体裁：词

山色消磨今古，水声流尽年光。翻云覆雨数兴亡。回首一般模样。清景好天良夜，赏心春暖花香。百年身世细思量。不及尊前席上。
西江月 廿一史弹词第四段说三分两晋开场下场词二首 其二
作者：杨慎
朝代：明
体裁：词

道德三皇五帝，功名夏后商周。英雄五霸斗春秋。秦汉兴亡过手。青史几行名姓，北邙无数荒丘。前人田地后人收。说甚龙争虎斗。
西江月·其一
作者：杨慎
朝代：明

酝造一场烦恼，只因些子恩情。阳台春梦不曾成。枉度雨云朝暝。燕子那知我意，莺儿似唤他名。消除只有话无生。除却心头重省。
西江月·其三
作者：杨慎
朝代：明

自有嫩枝柔叶，何须补柳添花。低声昵语似雏鸦。肠断东桥月下。香雾清辉何处，春风今夜谁家。五花骢马七香车。趁取小乔未嫁。
西江月·其三
作者：杨慎
朝代：明
体裁：词

豪杰千年往事，渔樵一曲高歌。乌飞兔走疾如梭。眨眼风惊雨过。妙算龙韬虎略，英雄铁马金戈。争名夺利竟如何。必有收因结果。
西江月·其二
作者：杨慎
朝代：明

倚醉深关朱户，娇羞怕捧金觥。背人弹泪绕花行，唱尽新词懒听。总是为郎调护，当初枉道无情。英雄摩勒肯重生。赎取佳人薄命。
西江月·其二
作者：杨慎
朝代：明
体裁：词

滚滚龙争虎斗，匆匆兔走乌飞。席间花影坐闲移。百岁光阴有几。说古谈今话本，图王定霸兵机。要知成败是和非。都在渔樵话里。
西江月·其四
作者：杨慎
朝代：明

玉指管生弦涩，朱唇语颤声羞。动人一味是温柔。为甚两眉长皴。不惯秋娘渡口，乍离阿母池头。临邛太守最风流。肯许凤求皇否。
西江月·唐宫守岁图
作者：杨慎
朝代：明

五柞宫中腊尽，万年枝上霜清。沈香火底坐吹笙。玄圃楼台不瞑。蕊女金钗剪烛，花奴玉导挑灯。红儿酒渴嚼春冰。忽报景阳钟应。
西江月·廿一史弹词第一段总说开场下场词二首
作者：杨慎
朝代：明

天上乌飞兔走，人间古往今来。沉吟屈指数英才。多少是非成败。富贵歌楼舞榭，凄凉废冢荒台。万般回首化尘埃。只有青山不改。滚滚龙争虎斗，匆匆兔走乌飞。席间花影坐闲移。百岁光阴有几。说古谈今话本，图王定霸兵机。要知成败是和非。都在渔樵话里。
西江月·廿一史弹词第七段说隋唐下场词
作者：杨慎
朝代：明

追想千年往事，六朝踪迹茫然。隋唐相继统中原。世态几回云变。杨柳凄迷汴水，丹青惨淡凌烟。乐游原上草连天。飞起寒鸦一片。
西江月·廿一史弹词第三段说秦汉下场词
作者：杨慎
朝代：明

落日西飞滚滚，大江东去滔滔。夜来今日又明朝。蓦地青春过了。千古风流人物，一时多少英豪。龙争虎斗漫劬劳。落得一场谈笑。道德三皇五帝，功名夏后商周。英雄五霸斗春秋。秦汉兴亡过手。青史几行名姓，北邙无数荒丘。前人田地后人收。说甚龙争虎斗。豪杰千年往事，渔樵一曲高歌。乌飞兔走疾如梭。眨眼风惊雨过。妙算龙韬虎略，英雄铁马金戈。争名夺利竟如何。必有收因结果。
西江月·廿一史弹词第九段说宋辽金夏下场词
作者：杨慎
朝代：明

三百余年宋史，辽金西夏纵横。争强赌胜弄刀兵。谁解倒悬民命。富贵草梢垂露，英雄水上浮萍。是非成败总虚名。一枕南柯梦醒。山色消磨今古，水声流尽年光。翻云覆雨数兴亡。回首一般模样。清景好天良夜，赏心春暖花香。百年身世细思量。不及尊前席上。细想三皇五帝，一般锦绣江山。风调雨顺万民安。不见许多公案。后世依他样子，齐家治国何难。流芳百世在人间。万古称扬赞叹。
西江月·廿一史弹词第二段说三代下场词
作者：杨慎
朝代：明

阅尽残编断简，细详千古英雄。功名富贵笑谈中。回首一场春梦。昨日香车宝马，今朝禾黍秋风。谁强谁弱总成空。傀儡棚中搬弄。
西江月·廿一史弹词第五段说南北朝下场词
作者：杨慎
朝代：明

飒飒西风渭水，萧萧落叶长安。英雄回首北邙山。虎斗龙争过眼。闲看灞桥杨柳，凄凉露冷风寒。断蝉声里凭阑干。不觉斜阳又晚。
西江月·廿一史弹词第八段说五代十国下场词
作者：杨慎
朝代：明

千古伤心旧事，一场谈笑春风。残编断简记英雄。总为功名引动。个个轰轰烈烈，人人扰扰匆匆。荣华富贵转头空。恰似南柯一梦。
西江月·廿一史弹词第六段说十六国下场词
作者：杨慎
朝代：明

六代瓜分世界，五胡云扰中原。纵横三百有余年。几度交锋索战。马过生灵齑粉，血流河洛腥膻。耳闻犹自不堪言。有眼休教看见。
西江月·欧海蟾楼上
作者：杨慎
朝代：明

夜合庭前月照，夕佳楼上春宵。青灯的的夜迢迢。欹枕荒鸡未晓。杜曲愁浓酒恼，沈园梦断香消。倚门红袖不须招。不见卢郎年少。
西江月·泸州发船，王云巢携翠容相送
作者：杨慎
朝代：明

莫道留春无计，君来有计留春。翠容烟黛隔花颦。隐隐遥山远映。载酒春江画舫，题诗红泪罗襟。江头离别一何频。醉倒柳昏花瞑。
西江月·画观音寿意
作者：杨慎
朝代：明

金粟如来神影，青莲居士新词。普陀岩瞑八功池。宛与昆明相似。瑞霭锦云团盖，祥光宝月圆规。醍醐乳酒注军持。听取长生莂记。
西江月·观蜀史梼杌王宗衍事
作者：杨慎
朝代：明

舞影金波月浸，歌声玉叶云留。益州风物似扬州。卓女烧春绿酹。琼树何如锦树，缯楼却赛迷楼。露桃花下不知秋。正是酒悲时候。
西溪河
作者：杨慎
朝代：明
体裁：七言律诗

淼淼澄波接远天，万重山色万重烟。滩头流出桃花浪，渡口飞残杨柳绵。两岸芳荪春日暖，四山古木晚霞连。溁洄如带浮云外，遥接金沙江上田。
西路杂述
作者：杨慎
朝代：明

沙远名乾海，坡高号望城。海曾无滴水，城亦是虚名。路学盘蛇上，人缘磨蚁旋。深于小有洞，阴过大漫天。濯足倒流水，回头相见坡。马嘶人又倦，落景在烟萝。虎穴犹能入，猿梯亦可临。把关苗子面，开店主人心。哨名一碗水，坡号半边山。疲人倚石磴，渴马饮冰湍。
西路杂述·其一
作者：杨慎
朝代：明

沙远名乾海，坡高号望城。海曾无滴水，城亦是虚名。
西路杂述其三
作者：杨慎
朝代：明
体裁：五言绝句

濯足倒流水，回头相见坡。马嘶人又倦，落景在烟萝。
西路杂述其二
作者：杨慎
朝代：明
体裁：五言绝句

路学盘蛇上，人缘磨蚁旋。深于小有洞，阴过大漫天。
西路杂述其五
作者：杨慎
朝代：明
体裁：五言绝句

哨名一碗水，坡号半边山。疲人倚石磴，渴马饮冰湍。
西路杂述其四
作者：杨慎
朝代：明
体裁：五言绝句

虎穴犹能入，猿梯亦可临。把关苗子面，开店主人心。
见梅花
作者：杨慎
朝代：明

一辞青锁沧江卧，山城三见梅花破。正爱家家临水开，还愁树树和烟堕。清樽欲醉不成欢，雪调空歌谁与和。小院回廊日又斜，高楼短笛风前过。
观三塔寺龙女花
作者：杨慎
朝代：明

天女来看龙树花，空香随步惹瓶沙。烟花点缀慈云薄，韶景留连慧日斜。鬘髻晓沾三昧雨，罗绵夜妒六铢霞。偷衔野鹿羞尘世，共命巢禽隔海涯。水泛暗通金母岛，风飘曾到玉皇家。谁教博望来西域，不并蒲桃上汉槎。
观刈稻纪谚
作者：杨慎
朝代：明

平章门外路，散策喜凉天。雨涨青蛙水，秋成白鹤田。林塘闻牧笛，墟里起炊烟。欲问沧洲趣，沧洲趣不传。田父邀予说，秋成此岁多。草头占月晕，米价问天河。乐土宁无咏，礼年亦有歌。惟愁军饷急，松茂正干戈。
观刈稻纪谚·其一
作者：杨慎
朝代：明

平章门外路，散策喜凉天。雨涨青蛙水，秋成白鹤田。林塘闻牧笛，墟里起炊烟。欲问沧洲趣，沧洲趣不传。
观刈稻纪谚·其二
作者：杨慎
朝代：明

田父邀予说，秋成此岁多。草头占月晕，米价问天河。乐土宁无咏，礼年亦有歌。惟愁军饷急，松茂正干戈。
观妙亭新梅始放花月夜独酌
作者：杨慎
朝代：明
体裁：七言律诗

饯猎迓春梅有期，繁苞不驶亦不迟。分梢已出月右协，抽箭忽横参左旗。倚床三弄竞筠官，夹门一条争柳姿。双双遏云付清转，九九消寒须泛卮。
观平吴录
作者：杨慎
朝代：明

庚申胡运卜终一，斗野惊看伏鳖悬。九四由来真海孽，万三未必是天钱。可怜槎史婴龙日，又见胥台走鹿年。管乐谁将饶介许，孟兼遗恨醉樵篇。
观打鱼
作者：杨慎
朝代：明

石梁水落天波澄，渔人放獭如放鹰。编筠作航来往便，往似飞梭来似箭。蛟潭无极龙客幽，江空獭饥渔人愁。渔人愁，河鲂喜，清江一曲孤烟起。
观汝南王玉磬碑引
作者：杨慎
朝代：明

汝南帝子真天人，冰壶玉树凌风尘。心源早契空门地，意象远寄荒岑滨。步折峰头翠肌草，直登万顷层霞杪。金鞭九马苍烟丛，霓旌千骑红云岛。伐石何人得磬襄，礼碑击作声琳琅。凤凰毛羽落丹穴，蛟龙文采蟠银潢。山图郡乘收难采，波澜东逝星辰改。眼见双林成古丘，谁问君王仙迹留。可怜南浦西山外，犹有鸣鸾歌舞楼。
观金润甫画壁歌
作者：杨慎
朝代：明

寿亭侯庙苍山傍，金生画壁真擅场。只今一百五十载，火旗云马神扬扬。古来好手吾能说，开元之中三昩绝。左卫将军李思训，右丞才子王摩诘。金生动笔师王李，古法不坠今罕比。有时放遣来滇水，寻奇亦过苍山址。乘兴欻然扫素壁，蛟龙抃舞长风起。千年战功犹昨日，䬃爽英姿烱不死。想见解衣槃礴时，寂寞后代觅心知。蛛丝虫网日凋坏，赏者何人护者谁。翻嗟古来才士芜没亦何限，感慨为尔击节生遥悲。
观金润甫画壁歌
作者：杨慎
朝代：明
体裁：古风

寿亭侯庙苍山傍，金生画壁真擅场。只今一百五十载，火旗云马神扬扬。古来好手吾能说，开元之中三昩绝。左卫将军李思训，右丞才子王摩诘。金生动笔师王李，古法不坠今罕比。有时放遣来滇水，寻奇亦过苍山址。乘兴欻然扫素壁，蛟龙抃舞长风起。千年战功犹昨日，飒爽英姿烱不死。想见解衣槃礴时，寂寞后代觅心知。蛛丝虫网日凋坏，赏者何人护者谁。翻嗟古来才士芜没亦何限，感慨为尔击节生遥悲。
观音寺
作者：杨慎
朝代：明

双树依山曲，青莲有废台。游人不肯入，却似剡溪回。
言将北上述志一首荅苏从仁恩王子衡
作者：杨慎
朝代：明

我辞承明直，矫志青云端。销声绝车马，卧痾对林峦。甘此皋壤怡，谢彼飙霭干。晨夕咏凿井，春秋歌伐檀。奔曦岂不疾，国火三改钻。游子恋所生，不获常怀安。微尚何足云，弱质良独难。衡门坐成远，尘冠行复弹。已负濩落性，更从樗散官。进阻岩廊议，退抱江湖叹。矌哉宇宙内，吾道何盘桓。
詶周生赠扇上刻诗韵
作者：杨慎
朝代：明

纨素裁成宝月光，卷舒怀袖动宫商。老来却厌丹青手，兴到还登翰墨场。坡老高吟三十韵，右军细扎百千行。光风薢茩人双玉，明日兼葭水一方。